Cara Mudah, Murah Dan Mujarab Nak Hilangkan Bau Tandas  Kucing

Saya nak berkongsi satu tips yang baru saya buat dua hari lepas. Tips ni bagi mereka yang bela kucing indoor. Masalah yang sering dihadapi adalah bau poo pee yang keluar daripada litterbox.

Kalau nak mengurangkan bau, perkara utama adalah kena rajin cuci litterbox setelah dua atau tiga kali penggunaan kucing kita. Hasilnya bau memang dah kurang, tapi sebolehnya kita nak kurangkan lagi hingga bau tu hampir tak ada langsung.

Caranya adalah dengan menggunakan arang. Tak perlu beli arang yang mahal-mahal pun, saya cuma guna arang yang dipakai untuk bakar-bakar lauk ja. Boleh beli kat kedai hardware, satu paket besar sekitar RM4 ke RM6 ja (ikut lokasi masing-masing). Saya potong separuh botol air bikabonat terpakai (lagi besar bekas lagi bagus), tebuk lubang bagi banyak-banyak macam dalam gambar tu, pastu masukkan arang bagi penuh & tutup atasnya dengan kain kasa pembalut luka (boleh ja guna tisu atau kain biasa).

Selepas siap buat semua tu, boleh la gantung atau letak tepi sangkar betul-betul dekat dengan litterbox. Bagi kucing yang tak duduk dalam sangkar, boleh letak tepi litterbox kucing anda.

Saya dah cuba selama dua hari. Memang berkesan.. Sebelum ni ada sikit2 bau daripada litterbox kucing saya, tapi sekarang ni dah kurang sangat. Cara ni jugak boleh guna untuk letak dalam kereta atau dalam bilik. Kalau dalam bilik punya saya isi arang tu dalam balang besar. Cara penghasilannya sama juga, cuma saiz bekas ja lebih besar. Kalau rajin, hias la sikit bekas tu ikut kreativiti masing2.
Selamat mencuba 😁

*kucing saya ni dlm proses pemantauan lagi selepas rawatan sakit batu karang. Dah masuk bulan kedua dia duduk dalam sangkar. Dua tiga jam sekali dia akan dikurung untuk makan minum & guna litterbox.

Risau tikar getah asyik menggelembung dan koyak. Apa kata kita tukar guna cat epoxy. Ramai kata, cat epoxy ni perlu upah kontraktor untuk dapatkan hasil yang kemas. Sebab jenis cat ni bukan boleh pakai sapu je. Perlu tertib dan tak boleh salah langkah.

Melalui perkongsian seorang pengguna Facebook, M Fakharudin berkongsi tip bagi mengatasi masalah ini. M Fakharudin berkongsi cara membuka/memasang aircond dan membersihkan lubang takungan yang tersumbat. Lubang takungan yang tersumbat inilah yang menyebabkan air menitik dari aircond.

PERALATAN:
– screwdriver
– tangga lipat

LANGKAH KESELAMATAN:
– matikan suis aircond sebelum mula
– sekiranya anda gayat atau tidak boleh imbangkan badan semasa gunakan tangga lipat, jangan lakukan kerja ini
– facemask, sekiranya anda mempunyai alahan kepada debu/habuk

LANGKAH KEDUA: (alihkan panel elektronik)
– buka screw yang ditanda (merah)
– Alihkan panel ini kesebelah kanan untuk memberi ruang supaya kita dapat melihat lubang takungan yang tersumbat
– Nota: kotak biru merupakan takungan. Nanti kita akan curah air ke dalamnya.

LANGKAH KETIGA: (bersihkan lubang takungan yang tersumbat)
– Bersihkan lubang takungan dengan gunakan lidi, wayar keras ataupun cable tie
– Cucuk-cucuk dan tarik-tarik sahaja.

LANGKAH KE EMPAT
– pegi ke luar rumah, cari paip yang mengandungi air takungan
– buka paip tersebut, bersihkan kotoran di dalamnya (paip yg ada tape hitam, bulatan biru)

LANGKAH KE LIMA
– setelah kita bersihkan lubang takungan yang tersumbat, kita akan curah air ke dalam takungan tersebut utk memastikan yang lubang itu konfem tidak sumbat
– bila kita curah air ke takungan, air akan keluar daripada paip yang kita buka dekat luar rumah tadi (paip yg ada tape hitam, bulatan biru)
– Pasangkan unit aircond semula
– Sambil-sambil itu, bolehlah bersihkanlah filter juga ya.

ARTIKEL BERKAITAN:

Raya ni mesti ramai merancang nak tukar langsir. Almaklumlah, dah 2 tahun tak beraya. Tahun ni, baru nak rasa meriah sebab kita semua dalam fasa endamik. Ini bermaknad dah boleh menjemput tetamu datang beraya.

Tapi, pening kepala nak pilih langsir yang sesaui dengan dekorasi kediaman. Sebenarnya, mimilih langsir yang sepadan lebih daripada melihat coraknya sahaja. Nak mudah, cuba ikut 8 tip yang Impiana kongsikan ni

Apabila ingin membeli langsir , pastikan ukuran diambil dengan cara yang betul. Masih ramai yang tidak tahu ukuran yang paling tepat agar langsir yang digantung terletak cantik dan kemas. Langsir yang dipilih tidak sepatutnya terlalu senteng sehingga mewujudkan ‘gap’ yang sangat ketara antara lantai dengan kaki langsir.

Rekaan tebaik adalah labuhnya cukup-cukup di atas permukaan lantai serta tidak terlalu labuh sampai menyapu lantai.

Pemilihan warna langsir dipengaruhi oleh tona dinding serta keluasan kediaman. Bagi ruang tamu, pilihlah warna pastel yang selamat untuk digayakan dengan apa jua jenis hiasan, perabot dan perincian lain di kediaman anda. Warna pastel juga boleh menaikkan seri agar nampak lebih harmoni, eksklusif serta elegan.

Elakkan penggunaan warna gelap seperti coklat dan hitam sekiranya menghuni rumah yang sederhana atau kecil. Hal ini akan menjadikan ruangan kediaman anda tampak lebih sempit dan serabut. Sebaliknya, warna langsir yang gelap sangat sesuai untuk rumah yang besar.

Namun begitu penggunaan warna yang terang boleh memberi daya tarikan yang berbeza sekiranya anda bijak dalam memilih warna yang bersesuaian dengan hiasan dalaman serta perabot.

Setiap ketebalan langsir yang terdapat di pasaran direka mengikut kesesuaian kediaman. Jenis ketebalan fabrik langsir bukan hanya direka bergantung pada keketapan konsep hiasan dalaman rumah malah anda harus mengenal pasti adakah ruang kediaman menerima cahaya matahari yang cukup atau tidak. Jika kedudukan rumah anda tidak dapat menerima cahaya matahari yang mencukupi, maka pemilihan langsir yang nipis seperti langsir sheer atau langsir berwarna terang.

Warna gelap atau langsir jenis blackout pula sesuai bagi rumah yang lebih luas dan menerima cahaya luar yang banyak.

Langsir yang bercorak pada masa kini mempunyai pelbagai rekaan yang menarik bermula dari cetakan bunga yang paling klasik hingga cetakan bergaya yang dilihamkan oleh bentuk geometri, jalur atau polka dot. Pemilihan langsir yang bercorak tentunya lebih menonjol namun dapat memberi pandangan yang mempersona sekiranya anda bijak dalam memilih hiasan yang sederhana. Elakkan penggunaan kertas dinding yang bercorak atau hiasan yang terlalu sarat agar keadaan ruang tersebut lebih tenang dan seimbang.

Sekiranya sofa atau kertas dinding sudah mempunyai corak yang sarat, langsirnya biarlah polos atau corak yang samar-samar sahaja.

Penggantung atau rod langsir diperlukan untuk menggantung langsir. Pemilihan rod langsir yang sesuai dengan rekaan langsir sangat penting bagi memastikan langsir terletak cantik. Terdapat pelbagai pilihan material rod langsir di pasaran. Pemilihan bahan yang disukai ramai adalah jenis aluminium alloy untuk kelihatan lebih moden, dan jenis kayu bagi menambah sedikit banyak rasa keaslian ke ruangan rumah. Untuk warna rod langsir pula, warna-warna yang rekomen adalah warna hitam, emas, putih dan warna kayu di mana warna-warna tersebut amat mudah memadan dengan kebanyakan warna langsir dan perabot-perabot di rumah agar dapat mewujudkan suasana yang lebih harmoni. Oleh itu, penggunaan rod langsir yang bersesuaian dengan langsir dapat memberi impak kepada ruangan anda.

Setiap rumah mempunyai ukuran yang tersendiri. Ada rumah yang mempunyai jendela yang besar namun ada juga yang mempunyai jendela bersaiz sederhana. Kediaman seperti unit apartmen atau kondominium selalunya mempunyai sepasang jendela di tengah dinding sekitar lebar 8’. Oleh itu, anda boleh memenuhi dinding yang kecil itu dengan langsir polos dan bahagian jendela dihias lapisan sheer curtain atau bidai jika mahukan kelainan. Jadi teknik simple sebegini mampu mewujudkan ruang yang biasa tampak lebih grand dan elegan. Simple but nice 🙂

Pastikan langsir yang dipilih bersesuaian dengan jendela kediaman anda. Terdapat pelbagai rekaan langsir yang berada di pasaran. Rekaan yang sarat dan dramatik selalunya sesuai untuk jendela besar dan tinggi sekitar 8 – 10 kaki. Pastinya tampak elegan andai rumahnya besar, luas serta mempunyai perabot dan juga hiasan dalaman yang mewah.

Tetapi jika rumah anda bersaiz sederhana atau kecil, penggunaan langsir yang sarat boleh membantutkan pemandangan dan kelihatan ‘semak’. Sebaliknya, pilihlah langsir yang simple dan sesuai dengan situasi kediaman anda.

Penampilan keseluruhan bilik bergantung pada kesesuaian langsir. Ketinggian langsir juga mempengaruhi pandangan.

Linen pendek, dihadkan oleh tepi bawah tingkap membolehkan anda melihat pemandangan langit dengan jelas dan memberikan ketenangan sepanjang berada di bilik. Langsir seperti ini sesuai untuk apartmen. Condominium atau bilik yang kecil.

Bagi kediaman yang mempunyai hiasan dalaman yang standard, langsir yang digantung mestilah tidak menyentuh lantai. Hal ini boleh membuatkan tingkap tampak lebih ekspresif terhadap latar belakang dinding.

Bagi kediaman reka bentuk moden pula, labuh langsir boleh ditambah sebanyak 10-15cm. Rekaan ini boleh mewujudkan suasana yang selesa di dalam bilik.


Warna 2021 Dalam Kepercayaan Bangsa Cina

Setiap tahun IMPIANA akan berkongsi pendapat dan pandangan dari Master Kenny Hoo, tentang warna dan Feng Shui, ini bagi yang berbangsa Cina pasti akan menyukainya. Tidak salah kalau kita juga ingin mengetahuinya dari atas dasar dan kefahaman biasa. Jom kita dengar apa kata Master Kenny Hoo untuk tahun ini. Warna sebenarnya adalah salah satu elemen yang penting dalam kehidupan seharian, jika hidup kita tanpa warna tidak dalah ceria dan sempurna. Bayangkan hidup kita tanpa warna? Bosan kan!

Sebagai mengharapkan nasib baik yang ditawarkan tahun Golden Bull, Master Kenny Hoo dan AkzoNobel, syarikat cat dan pelapis global terkemuka dan pembuat Dulux, berkolaborasi untuk berkongsi nasihat berasaskan warna yang menguntungkan untuk mencapai Feng Shui yang baik. Selepas tahun yang mencabar, Master Kenny Hoo, Pengasas GOOD FENG SHUI Group telah menjuluki Tahun Baru Imlek Cina 2021 yang akan datang sebagai ‘Tahun Perputaran’ (轉機 年).

Dia mengintegrasikan kebijaksanaan GOOD FENG SHUI-nya dengan AkzoNobel’s Color of the Year 2021 Brave Ground, warna neutral yang hangat dan mendatar. Pelengkap yang sempurna untuk perubahan dalam simpanan untuk tahun yang akan datang, Brave Ground memupuk perasaan asas yang kukuh di bawah kaki kita dan memberi kita keberanian untuk merangkul perubahan.

Semasa sesi live streaming, Master Kenny berkongsi kebijaksanaan dan perundingan Feng Shui untuk tahun perubahan positif yang diramalkan. Dia memberikan nasihat mengenai hal-hal seperti tarikh yang baik untuk pembersihan musim bunga, kawasan yang baik untuk pengubahsuaian berdasarkan konsep Flying Star Feng Shui (carta astrologi untuk menganalisis sektor positif dan negatif suatu kawasan), tinjauan ekonomi, industri yang menguntungkan meningkat dan aplikasi praktikal Brave Ground untuk memanfaatkan peluang mengenai kekayaan, cinta, dan banyak lagi.

Master Kenny Hoo mengumumkan bahawa kata kunci tahun Golden Bull 2021 adalah 轉 (dibaca sebagai “zhuan”, yang bermaksud ‘giliran’), dia meramalkan bahawa pelbagai perniagaan dan aktiviti sosial secara beransur-ansur akan terbangun pada tahun 2021 dengan banyak peluang baik dan baru muncul . Ini serupa dengan apa yang dilambangkan oleh Color of the Year, Brave Ground AkzoNobel – bahawa untuk memberi ruang kepada peluang yang baik, pertama-tama kita harus mempunyai keberanian untuk menerima perubahan. Bersinergi memasuki Tahun Perputaran, Brave Ground (juga dikenal sebagai Wright Stone Brown) dinobatkan sebagai Warna Bertuah Terbaik Tahun Ini FENG SHUI untuk memberi kita keberanian untuk merangkul perubahan dan menyambut peluang baru.

Apabila pintu pagar rumah sudah bertahun-tahun lama diguna pakai, mungkin sudah tiba masanya untuk membaiki atau menukar kepada pintu pagar rumah yang baharu.

Namun dengan kenaikan kadar harga barang masa kini, mungkin ada di kalangan anda yang menghadapi masalah kewangan dan kekangan bajet untuk menukar pintu pagar rumah yang baharu.

Tetapi tahukah anda, sebenarnya kini ada alternatif lain yang lebih menjimatkan untuk membaiki pintu pagar rumah anda yang sudah lama dan rosak dengan hanya menggunakan kayu campuran dikenali sebagai ‘Shera Plank’.

Menggunakan kayu campuran ini ternyata bukan sahaja menjimatkan wang ringgit anda malah ia sangat mudah untuk dipasang dan dikendalikan.

Lihatlah hasilnya, memang menakjubkan betul tak? Dengan hanya menggunakan ‘Shera Plank’ sahaja pintu pagar rumah terus berubah tampak seperti baharu.

Bukan itu sahaja, struktur reka bentuk kayu campuran ini juga tampak sangat menarik dan unik apabila ia disiap pasang pada pintu pagar rumah anda.

Sumber: Facebook Kaki Deko

Periuk yang ada kesan hangus, memang memerlukan tenaga untuk menyental supaya kesan hangus tu bersih. Tahukah anda, menyental akan menyebabkan lapisan perlindungan yang menyebabkan periuk anda kelihatan berkilat dan tidak mudah melekat akan terhakis? Hal ini akan bertambah rumit untuk perkakas memasak jenis Non-Stick. Kalau laipsan nonstick ni tercalar, boleh menyababkan pencemaran pada makanan pula.

Kalau ada periuk atau kuali yang hangit, jangan terus buang. Cuba langkah ni dulu.

1. Didihkan air dalam periuk yang hangit.
2. Masukkan 1/2 cawan baking soda.
3. Masukkan 1/2 cawan cuka.
4. Biarkan mendidih 10 minit.
5. Tutup api dan biarkan terus terendam.
6. Dah sejuk, bilas dengan air paip.
7. Periuk akan kembali bersih.
Ni tips yang kami guna masa merendang hari tu. Bila panas-panaskan dah terlupa. Jadi, gunakan kaedah ni nak bersihkan balik kerak tu. Memang menjadi!
Ps – Gambar dari Instagram Preston & Co sebab gambar sendiri takdok.

Sedapnya dapat minum Nescafe ais berbuka ni. Tapi, kenapa nescafe yang kita bancuh sendiri tak sedap macam dekat kedai ye? Adakah mereka menggunakan susu atau nescafe yang mahal?

Saya tak pandai masak. Tapi reti buat air nescafe je..huhu. Hantu nescafe, berkurun asyik minum nescafe. Tahap ketagih dah..boleh la sikit2, berbekalkan pengalaman kerja di Starbucks berbelas tahun dahulu. Ini formula mengikut selera saya.

Kalau korang nak rasa macam almond latte, letak minyak kelapa dara sedikit dalam sesudu kecik. Pun sedap!

Tapi nescafe ni power, macam panadol. Juling bijik mata kalau minum. Ini resepi bancuhan untuk seorang minum.

Nescafe sedap bergantung pada kesempurnaan warnanya.. Mintak maaf ya, kite paling tak suka 3 in 1 tu…kite menci 3in1 Kepada penagih sekalian alam….Kalau boleh sehari sekali dua cukuplah…jangan gelas besar..280 – 325ml pun dah ok. Asal hilang ketagih…sebab tu perut kau buncit tak kempis2…yang disalahkan, nasi…kesian nasik

#1 Sesudu kecik nescafe. Tapi jangan penuh menggunung ok

#2 Susu cair dalam 2-4sudu kecil

#3 Susu manis 1setengah sudu hinggan 2sudu kecil

#4 Susu manis 1setengah sudu hinggan 2sudu kecil

#5 Warna bila dicampur dan dikacau…waktu ni bau macam dekat starbucks kononnya…hahah

Jangan risau, ini just nice tak bermanis. Sebab aku x suka minum manis2. Cukup pahitnya, cukup manisnya, cukup lemaknya

#6 Lepas dah kacau kuchalana tadi, baru tuangkan air yang betul2 panas mendidih!

#7 Dah siap…memang sedap…jangan ketagihan sudah lah. Perhatikan warnanya…warna sungai pahang ini lah yang kita nak.

Kalau nak thrill lagi, letak sesudu minyak kelapa dara


Ini 10 Jenis Anggur Yang Sesuai Untuk Ditanam Di Bumi Malaysia

Vitis spp. atau lebih dikenali sebagai anggur merupakan sejenis tumbuhan menjalar yang boleh mencapai usia lebih 100 tahun. Umum mengetahui pohon anggur tidak sesuai ditanam di Malaysia, namun hakikatnya tumbuhan ini memerlukan musim panas yang panjang untuk mengeluarkan hasil di tahap optimum. Mengikut sejarah di Malaysia, penanaman anggur telah bermula sejak awal tahun 1980-an di mana Perlis telah dipilih menjadi pusat kajian.

Cuaca panas dan kering yang berpanjangan di Perlis berupaya mendorong penghasilan bunga anggur dan buahnya cepat dituai. Hal ini menyebabkan iklim Malaysia mampu menghasilkan buah anggur tanpa musim berbanding negara Eropah yang beriklim sejuk. Di Eropah, penghasilan buah anggur boleh dilakukan secara bermusim, di mana apabila tiba musim sejuk pohon anggur akan menjadi dormant (tidak aktif). Ketika ini segala proses produktiviti terhenti seketika.

Antara jenis anggur yang sesuai di tanam di Malaysia adalah seperti berikut:

Tempoh berbuah : 12-14 bulan

Buah masak: hijau

Tempoh berbuah : 7-9 bulan

Buah masak: merah tua

Tempoh berbuah: 7-9 bulan

Buah masak: hijau kekuningan

Tempoh berbuah: 14-16 bulan

Buah masak: hitam

Tempoh berbuah: 14-16 bulan

Buah masak: merah

Tempoh berbuah: 14-16 bulan

Buah masak: hijau

Tempoh berbuah: 9-12 bulan

Buah masak: hitam kebiruan

Tempoh berbuah: 12 bulan

Buah masak: merah tua

Tempoh berbuah: 12 bulan

Buah masak: merah

Tempoh berbuah: 14-16 bulan

Buah masak: hitam

Masalah habuk ini memang tak dapat dielakkan dekat setiap rumah. Cuci macam mana sekali pun pasti akan ada lagi habuk. Pernahkah anda melihat ulat habuk ini ada yang memanggil ulat dinding, casebearer, dust worm ataupun dikenali sebagai kamitetep di Indonesia. Ulat ni sebenarnya dalam fasa larva sebelum bertukar jadi kupu-kupu. Selain kawasan berdebu, bersawang, kawasan berkelembapan tinggi (macam toilet, bilik stor/bilik yang tak cukup pengudaraan dan cahaya matahari yang cukup).

Ulat ni suka bersarang dibawah katil  almari. Andai kata korang selalu bersihkan rumah & takde sawang sekalipun tapi kalau kupu-kupu ni dah termasuk dalam rumah, ia tetap akan cari tempat untuk bertelur. Kalau ada salah satu ciri-ciri yang disebut tadi, nak-nak dalam rumah memang banyak sumber makanan dia memang jadi port dia beranak pinak.

Kalau kupu-kupu bertelur dalam almari memang leceh sangat. Sebab korang takkan tahu kat baju mana ia bertelur.

-Keluarkan semua pakaian dari almari.

-Cari pakaian/fabrik yang berlubang. Jika ada, asingkan dari pakaian lain sebab kemungkinan ada telur kupu-kupu. (Kupu-kupu biasanya bertelur kat sumber makanan dia supaya baby ulat dapat makan dengan cukup.

-Basuh pakaian yang berlubang dengan suhu 40°c, pakaian lain boleh dijemur dibawah panas matahari terik ATAU

-Basuh jer semua pakaian dengan suhu 40°c (disarankan). Cara ni leceh sikit, tapi sekurang-kurangnya korang dapat pastikan semua pakaian dah takde telur kupu-kupu tu.

-Almari pakaian korang tu, spray dengan air sabun dan campuran cuka (saya gunakan spray cuka serbaguna saya je). Lap seluruh bahagian dalam dan luar jika perlu. Cuka ni bersifat asid dan mampu membunuh telur-telur serangga dan hama.

-Untuk elak ulat habuk bersarang dalam almari lagi, boleh gunakan ubat gegat ataupun bahan penyah lembapan (contohnya brand thirsty hippo) untuk serap kelembapan dalam almari & tak sesuai untuk pembiakan kupu-kupu. Untuk almari baju ni, saya lebih suka ubat gegat dengan wangian bunga macam dalam Gambar 2. Beli di Mr. DIY.

-Buka semua cadar & sarung bantal.

-Jika bantal dari jenis yang boleh dicuci, sebaik-baiknya cuci dan jemur bantal. Jika bantal tak boleh dicuci, spray dengan larutan cuka sebelum jemur bawah matahari.

-Vakum tilam dan bersihkan bawah katil.

-Spray dengan larutan cuka pada keseluruhan tilam dan juga bawah katil. Biarkan kering sendiri.

– Untuk elak ulat habuk bersarang lagi, boleh letakkan ubat gegat bawah katil. TAPI jika anda ada masalah pernafasan/ada anak kecil lebih baik gunakan daun-daun yang berbau kuat yang boleh berfungsi halau serangga contohnya daun salam, daun durian belanda dan sebaginya. Tukar daun baru bila dah kering.

Daun pudina atau mint mempunyai banyak khasiat buat tubuh manusia dan dapat merawat batuk serta lelah. Ia juga banyak digunakan dalam masakan sebagai ulam mahupun pewangi makanan seperti laksa atau nasi beriyani. Rasanya yang unik dan “berangin” menjadikannya antara bahan kegemaran ramai.

Saya share lah cara nk tanam daun pudina secara hidroponik. Selain daun pudina boleh juga tanam pokok lain, macam sawi, daun sup, bayam.

Moga bermanfaat. Nak guna nanti just petik je belakang rumah

BAHAN-BAHAN YANG DIPERLUKAN ;

1)botol terpakai, saya guna botol minyak. Potong dua. Yg bawah tu bg besar sikit, boleh boh air banyak2

2)penapis filter ikan tu. Ada yg guna tali mop, tak kisahla, janji boleh serap air.

3)seedling soil atau cocopeat. Tanah sabut. Guna yg ni senang akar nak menjalar nanti.

4)bekas kecik tu penggalak akar. Tak de pun xpe. Kalau ada just celup batang pudina sebelum cucuk kat tanah nanti.

5)baja ab. Boleh beli kat nurseri atau online. Baru first time guna. Cara bancuh dia 1 liter air +5ml baja a+5ml baja b. Baja ab ni bukan baja organik. So sapa tak suka xpayah guna.

**kalau xde pun takpe. Sebelum ni saya boh air je. Baja guna baja biji tu, campak je dalam bekas air tu. Kadang2 campur baja ezigrow.

6)keratan batang daun pudina. Daun bahagian bawah buang. Nanti kita boh dalam teh o panas

LANGKAH-LANGKAHNYA ;

1.Span ikan dipotong panjang sikit dan masukkan pada lubang penutup minyak seperti gambar dibawah ini.

2.Pastikan ada lebih sikit ye, supaya air cepat serap ke tanah nanti

4. Bancuhan baja ab dan air tadi masukkan kat bekas bahagian bawah ni.

Nanti kalau air kurang boleh tambahkan je. Kalau tak guna baja ab, just tambah air je. Selalunya dalam 4 5 hari boleh tahan air tu. Seminggu sekali masukkan baja biji yg organik tu

5. Keratan batang pudina tu celup dalam serbuk penggalak akar ni.

7. Letak kat tempat redup ye.. Jangan bg direct matahari. Awal2 ni kita spray air bg tanah tu basah. Daun sup pun kena tempat redup.

Proses membeli kediaman bukanlah sesuatu yang boleh dilakukan dengan tergesa-gesa dan tanpa menitikberatkan beberapa aspek penting bagi menjamin masa hadapan. Perkara ini memerlukan perancangan dan penelitian yang mungkin mengambil masa yang agak lama. Kerana duit yang bakal dibelanjakan bukannya sikit, dan kalau tersalah beli, kesannya berpanjangan.

Untuk yang baru bercadang untuk membeli kediaman jenis apartmen, terdapat beberapa hal yang perlu anda pertimbangkan sebelum membuat keputusan.

PANDUAN BELI APARTMENT

1. Beli apartment yang tak lebih dari 500 unit dalam satu bangunan. Semakin padat kediaman, semakin banyak masalah yang akan datang.

2. Elakkan beli unit yang bawah sekali, risiko kecurian dan kebersihan susah dikawal nanti.

3. Semakin tinggi kita beli semakin rendah tekanan air nanti.

4. Beli apartment yang status tanahnya kediaman dan bukan komersial. Bil utiliti, bayaran pengurusan jadi tinggi jika beli yang komersial nanti. Biasanya service apartments begini.

5. Jika dapat setiap tingkat tak lebih dari 10 unit rumah, semakin banyak rumah semakin banyak masalah aras tersebut nanti.

6. Unit kita jangan menghadap matahari petang (west) isteri kita akan seksi sepanjang malam. Untung masa depan

7. Semak tahap keselamatan ada berapa peringkat, sebaiknya tak kurang dari 3 peringkat.

8. Pastikan apartment kita yang 3 bilik dan 2 bilik jangan beli yang kurang dari itu. Elakkan beli Soho, Sovo, Sofo, soto!

9. Jangan beli yang rendah silingnya, sebaiknya lebih dari 8’kaki tinggi. Bila pasang kipas agar tak terputus jari.

10. Pastikan ada ruang ampaian yang sesuai, takkan baju nak hantar dobi dan sidai diruang tamu nanti.

11. Jangan ambik unit dekat lif, kawasan lift selalu bising dan tempat pertemuan seluruh dunia. “Woi cepatlah, lift dah sampai!”

12. Beli dari pemaju yang terkenal dan ada nama, jangan beli yang baru nak buat kali pertama. Lawat projek lepas mereka, kualitinya bagaimana?

13. Semakin banyak fasiliti yang disediakan semakin baik, ada ruang gym, dewan, library dan ruang kawin lagi.

14. Pelan yang bagus ada dua zon ruang, satu ruang tamu, makan dan dapur, satu lagi zon privacy iaitu bilik kita dan keluarga. Sebaiknya ruang ini terasing. Bilik tidur jauh dari pandangan tetamu atau umum. Ada apartment yang bilik tidur buka pintu tetamu nampak.

15. Pastikan dapat parking, jika dapat 2 parking percuma lebih baik. Satu parking boleh disewakan bagi bawar duit selengara.

16. Jangan cepat ghairah nak beli, ada banyak kediaman strata dah siap belum terjual. Waktu ekonomi begini lebih baik beli yang dah siap. Buat apa ambil risiko terbengkalai kalau dah ada yang siap.

Jangan lupa minta hadiah percuma, zaman sekarang tak semua orang ada kuasa membeli. Tanyakan apa barang percuma boleh dapat. Kabinet dapur lebih istimewa!

Selamat membeli kawan-kawan, jangan mudah putus asa. Cari sampai jumpa, lambakan apartment makin banyak.

Lelaki seksi ada rumah sendiri sebelum cari isteri, amacam ada berani?

Azizul Azli Ahmad

p/s : Kita tak akan jumpa kediaman sempurna. Capai 60-70% kriteria juga sudah memadai.


Teknik Mudah Dan Cepat Tanam Rumput Yang Ramai Tak Tahu

Laman berumput memang sedap mata memandang. Rumput juga antara elemen yang menyumbang kepada penghasilan oksigen dan mengurangkan iklim panas.

Kebanyakkan dari kita yang mempunyai laman akan melantik kontraktor untuk menanam rumput. Sebenarnya, Rumput sekeping yang dijual di nurseri boleh dapat pada harga RM 2-5 sahaja. Tapi bila upah pemasangan dikenakan boleh jadi 2-3 kali ganda.

Bagi anda yang punya impian sebuah laman yang indah dengan kawasan rumput nan menghijau tapi bajet tak berapa nak banyak, boleh cuba untuk tanam sendiri kerana ia tidak memerlukan peralatan dan kemahiran khas.

Untuk mendapatkan sumber rumput, anda boleh cari di nurseri-nurseri berhampiran. kalau beli bayak boleh tawar harga 30-50% dari harga asal. Bergantung pada jenis rumput.

Peralatan asas untuk berkebun sahaja yang diperlukan seperti cangkul, pongkes, pisau, kayu panjang yang untuk buat perabut atau rumah tu.

1. Buang rumput lama serta saki baki bahan binaan sekiranya ada. Paling penting, akar rumput lama perlu dibuang habis bagi mengelakkan rumput lama dan pokok liar tumbuh kembali.

2. Setelah buang semua sisa di kawasan yang akan ditanam rumut, ratakan dan padatkan tanah. Kalau ada pokok, tanam sebelum lapisan pasir dan rumput diletakkan

3. Letakkan pasir halus bagi menutup lapisan tanah tadi. Fungsi pasir adalah untuk meratakan semula permukaan tanah dan ia juga bagus untuk akar baru. Anda boleh gunakan sebatang kayu untuk meratakan pasir. Kalau ada rasa nak buat kawasan berbukit sedikit, masa ni lah anda perlu levelkan pasir tadi membentuk bukit.

4. Seeloknya sembur sedikit racun rumpai yang dicampur sedikit serbuk racun benih cambah bagi menghalang rumput lama atau pokok liar tumbuh kembali.

5. Susun rumput secara rapat tapi jangan bertindih. Jika kawasan rumput anda ada pokok di tengah-tengah nya, boleh buat bulatan dan letak rumput tidak melebihi garisan tersebut. gunakan pisau untuk memotong bahagian rumput yang tidak diperlukan

6. Dah siap penuh rumput di letakkan. lakukan siraman menyeluruh. Tapi pastikan siraman yang dilakukan tidak menyebabkan air bertakung. Jika bertakung ia akan melemaskan akar dan mengancam rumput.

Menjelang raya, apa kata kita sediakan satu juadah biskut yang menggunakan ros sebagai salah satu ramuan. Dari dibiarkan sahaja ros di laman layu, baik kita manfaatkan sepenuhnya. LAMAN Impiana ada jumpa satu resepi biskut yang sangat mudah, sedap lagi berkhasiat. Yang penting, bahan nya pun tak banyak dan tak rumit. Jom cuba.

Bahan-bahan:
1 sudu teh Teh garam
100gm       Coklat putih (dicincang)
1 cawan    Kelopak bunga ros hanya berwarna merah atau merah jambu (dipotong kecil)
200gm      Mentega tanpa garam
300gm      Gula perang
1 biji         Telur bersaiz besar
1 sudu teh Esen vanila
325gm      Tepung naik sendiri

Cara-cara:
1. Campurkan coklat putih yang telah dicincang halus tadi bersama kelopak ros di dalam bekas boleh tutup
2. Tutup bekas yang mengandungi coklat putih dan kelopak mawar tadi dan sejukkan dalam tempoh 2 hingga 3 jam
3. Panaskan oven pada suhu 180C. Pukul perlahan mantega bersama gula menggunakan pengadun selama 2 minit atau sehingga ia bertukang menjadi warna putih dan kembang.
4. Masukkan pula telur bersama asen vanila dan pukul lagi 1 minit.
5. Masukkan tepung dan kacau perlahan-lahan sehingga rata dengan menggunakan senduk.
6. Masukkan coklat putih dan kelopak ros yang telah di sejukkan tadi ke dalam adunan biskut. Gaul rata
7. Alas loyang pembakar dengan kertas minyak. gunakan sudu atau skop aiskrim bersaiz kecil untuk membentuk doh menjadi bulat dan susun di atas loyang pembakar
8. Bakar adunan untuk tempoh 15 minit atau sehingga biskut bertukar keemasan.

Sumber: http://www.redonline.co.uk

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.

Sama ada kita menggunakan baja kimia ataupun baja organik, cara membaja akan memberi kesan kepada rumput. Jika silap teknik penggunaan baja pun boleh mengakibatkan masalah kepada rumput seperti baja yang berlebihan. Kesan baja yang berlebihan akan menyebabkan permukaan rumpat kelihatan bertompok-tompok. Ini lebih menjejaskan pemandangan di laman anda.

Keadaan rumput yang bertompok ini lebih jelas apabila anda menggunakan baja kimia atau pun baja yang mempunyai kandungan nitrogen yang tinggi. Kebiasaan baja yang mengandungi nitrogen yang tinggi adalah dari jenis urea. Oleh itu, anda atu pemilik kediaman JANGAN GUNA BAJA UREA.

Sebenarnya, teknik pembajaan bergantung kepada jenis rumput dan iklim setempat. Selain itu, dua perkara ini perlu diambil berat juga.

JENIS BAJA YANG SESUAI UNTUK RUMPUT

Terdapat banyak jenis baja slow-release atau controlled-release yang terdapat di pasaran. Baja dari jenis ini akan dibebaskan secara perlahan-lahan dan tidak mudah hancur. Oleh itu, akar mampu menyerap baja yang dibebaskan secara perlahan-lahan. Di samping iu juga, baja dari jenis ini dapat membantu mengawal dan memelihara alam sekitar dari pencemaran sisanya yang berlebihan.

Boleh juga gunakan baja dari jenis cecair. Kebiasaanya baja jenis cecair untuk rumput dipanggil foliar. Kebaikannya ialah  nutrien dari baja tersebut boleh diserap oleh rumput bukan sahaja melalui akar tetapi juga melalui permukaan daun.Tapi, pengunaan baja foliar perlu dilakukan secara kerap kerana ia tidak tahan untuk tempoh yang lama terutamanya ketika musim hujan.

Ramai juga gemar memilih baja organik dari tinja haiwan seperti ayam, kelawar, kambing dan sebagainya. Namun, untuk memudahkan tugasan anda membaja. pilih baja organik yang telah diproses. Di samping itu juga, baja yang tidak proses dikhuatiri mengandungi bakteria dan kemungkinan besar benih rumpai lain yang akan mengancam rumput anda.

Sumber: https://mynormas.com


Idea Menghias Rak Televisyen Agar Nampak Kemas Dan Teratur

Salah satu aksesori wajib di ruang tamu tentulah televisyen, bukan? Tanpa sebuah TV rasanya bagai tidak lengkap ruang ini.

Terdapat pelbagai cara nak “display” televisyen bagi melengkapi ruang tamu kediaman tetapi tidak semua cara sesuai. Jika tak kena gayanya, mungkin akan tampak bersepah dan serabut dengan wayar yang berselirat dan perhiasan yang berhabuk.

Jadi kali ini IMPIANA ada himpunkan beberapa idea kabinet tv dengan ruang penstoran agar sudut ini akan sentiasa tampil kemas dan menarik.

Dalam kita menghias kediaman sempena hari raya, benar kita perlu lebih peka terhadap kehendak semasa. Tetapi bukanlah tiket untuk kita berhabisan dan berbelanja besar untuk mejadikan ruang kediaman umpama set drama bersiri.

Masih ada jalan lain yang boleh kita usahakan dengan sentuhan yang minima tetapi impaknya maksima. Suai padan yang terancang bukan hanya datang dari benda yang baharu, tetapi perancangan bijak. Barulah betul-betul hias…

Senaraikan Apa Yang Perlu Ditukar.

Adakala kita rambang mata dibuatnya dengan segala tawaran yang ada di pasaran. Jangan kerana ini, kita merosakan bajet yang telah di rencanakan. Jadi tulis senarai apa yang boleh ditukar, atau diganti baru.Mungkin dalam sebuah ruang kita bataskan hanya 2 barang baru dibeli baru. Misal kata langsir dan alas meja.

Hormati Bajet Anda

Benar adakala kita ghairah menghias kediaman untuk menerima kehadiran orang ramai. Begitu ghairah sehingga kita terlupa bajet yang telah ditetapkan. Jadi hormati bajet anda dan cuba cari alternatif yang lebih menguntungkan. Tahukah anda kini banyak kedai harga jimat yang menawarkan produk yang sungguh menarik dan cantik. Malah sesuai untuk anda gunakan sempena musim perayaan dan digunakan oleh pengunjung ramai.

Kuasa Warna

Mahu ruang kediaman tampil berbeza di hari raya? Hanya tukar feature wall anda kepada warna berbeza. Misal kata tahun lalu ruang kediaman anda menggunakan warna hangat atau terang. Tahun ini tukar kepada warna dingin. Ia bukan sahaja memberi impak berbeza malah mood raya pun dapat dirasakan. Cuba buka FB IMPIANA dan lihat video BUAT SENDIRILAH yang banyak membantu.

BIG N BOLD

Adakala kita tidak perlu tukar banyak. Cukup sebuah dua barangan yang agak menonjol dan menarik. Misal kata hiasan dinding seperti cermin atau jam yang agak besar. Atau anda boleh menukar kedudukan hiasan dinding dan digantikan dengan lukisan abstrak dari koleksi gambar keluarga.Ia agak mudah kerana dinding merupakan elemen menegak yang menjadi sasaran utama pandangan mata. Tidak perlu banyak, kita tukar kepada sesuatu yang besar dan menonjol.

Kuasa Cahaya

Satu lagi aspek mudah dan ringkas. Anda nak tukar mood cahaya sahaja pun tidak mengapa. Jika dahulu menggunakan lampu kalimatang, kini nak menjadikan ruang kediaman lebih dramatik pun ok. Malah lebih menarik sempena hari raya. Panggunaan lampu meja, lampu lantai dan down light yang warm sememangnya memberi mood yang cantik dan elegan pada ruang. Manakala yang lain, tidak perlu ditukar. Cukup dengan bermain dengan cahaya.

Elemen Semula jadi

Hiasan kediaman yang cantik bukan hanya terletak pada perabot yang mahal. Kita selalu terlupa, elemen hidup memainkan peranan yang sangat penting. Ia bukan sahaja mencantikkan ruang tetapi memberi satu elemen yang luar biasa pada ruang kediaman. Serikan ruang kediaman anda dengan pokok hiasan semula jadi dan pastikan ia bukan dari jenis beracun. Kini terdapat pelbagai teknik mengabadikan elemen hijau di dalam kediaman yang boleh anda terapkan khas sebagai hiasan sempena hari raya.

Peta dunia kalau terbentuk pada bantal boleh maaf lagi. Tak boleh cuci, kita tukar saja sarung baru. Tapi kalau tilam macam mana pula? Macam mana nak basuh? Lama kelamaan, peta tadi semakin bertambah. Terus ambil keputusan nak beli tilam baru walaupun kondisi masih elok. Cuba bayangkan, kalau tilam itu yang jenis khas ayurvedic atau tilam khas untuk sakit tulang belakang. Bukan murah cik kak oi…

Banyak faktor menyebabkan peta dunia terbentuk di atas tilam. Antaranya kalau jenis tidur suka tak pakai baju, pulak tu tak pakai protector tilam, antara punca terhasilnya peta dunia ini.

Ada pulak tu, konon-kononnya nak romantik, breakfast in bed katanya. Sibuk bersenda gurau, tersiku pulak gelas. Habis tertumpah atas tilam. Terus gelabah  kan nak bersihkan air yang tumpah tu. Jadi langkah terbaik untuk hilangkan peta dunia yang tidak diperlukan pada tilam dan secara tidak langsung boleh menyingkirkan bakteria, anda boleh guna kaedah atau petua mudah ini.

Bahan-bahan:

1 cawan            Hydrogen Peroxide
3 sudu besar    Baking soda
1 sudu kecil      Cecair pencuci pinggan
5 titis                 Pewangi / essential oil (tak wajib)

* P/S: Hydrogen Peroxide anda boleh dapatkan di bahagian farmasi seperti Watson, Guardian, Cosway dan pelbagai lagi

Cara-cara:

1. Campurkan semua bahan di dalam bekas dan kacau sebati. Kacau perlahan-lahan sahaja. Selesai, masukkan ke dalam bekas semburan.

2. Semburkan terus pada peta yang ternukil di atas tilam. Biarkan 5 ke 10 minit. Dengan ajaibnya anda akan menyaksikan peta-peta itu hilang di depan mata.

3. Kalau ada peta yang degil, boleh semburkan sekali lagi. Biarkan kering sedikit.

4. Dah puas hati, semua peta sudah berjaya dihilangkan. Anda perlu  Jemur tapi jangan kena matahari terus. Nanti garing pulak tilam tu.

5. Jika ada kesan serbuk baking soda tu, anda boleh guna vacuum selepas permukaan tilam kering sepenuhnya.  Jemur wajib kena cahaya matahari supaya bahagian dalam tilam betul-betul kering.

Pilih langsir ikut kesesuaian dinding, elak rugi bila dah tempah tapi tak sesuai. Adakalanya terlepas pandang dek rambangnya mata memilih itu dan ini untuk ruang kediaman. Maklum sahaja semua yang disajikan di premis hiasan kediaman, cantik-cantik belaka dan adakala kita terbuai dek rekaan atau corak kemasan lembut yang menawan sehingga terlupa situasi sebenarnya di kediaman kita.

Namun itu bukan satu masalah jika kita sendiri tahu apakah yang patut kita perolehi untuk dinding dan jendela. Berikut dikongsikan enam tip ringkas untuk menghias jendela yang sesuai dengan dinding rumah anda.

DINDING RENDAH

Ilusi ini juga membantu anda menyerlahkan tata hias yang lebih kemas dan elegan sebagaimana acap kali anda lihat di hotel lima bintang. Jika siling kediaman anda rendah, cari corak jejalur dan susun lah secara vertikal (menegak) mahu pun horizontal (melintang). Garisan ini selalunya memberi ilusi pada mata dan menjadikan ruang tampil luas dari yang sebenar.

DINDING TINGGI

Adakala kita terlupa jendela kediaman kita bukan sebagaimana kediaman lain yang jauh lebih rendah. Selalunya jendela yang tinggi menyebabkan kain langsir menjadi senteng. Jangan malu segan untuk menambah fabrik di bawah mahu pun ¾ dari kaki fabrik langsir . Tambahkan 6 inci hingga 9 inci lebar kain tambahan dan jahit lah dengan kemas sambungannya agar membentuk garisan mewah di atas teks kain tersebut.

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

DINDING ADALAH JENDELA

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang.

Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

PADANAN IDEAL

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut.

Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

KESILAPAN LAZIM

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman. Namun antara yang lazim dilakukan adalah melangsiri pintu.

Misalnya:

*Memilih langsir swag di kediaman bersiling rendah dan sempit

*Memilih langsir berwarna kontra dengan dinding

*Memilih aras langsir yang agak senteng

*Memilih langsir ropol ala kedesaan dan dipadankan dengan gaya moden.

*Memilih kain bercorak sarat untuk langsir rekaan klasik berswag.


DIY “Self Watering Pot” Super Mudah Dan Jimat Guna Bakul RM 2.10

Bahan-bahan:
Pasu tanpa lubang
Penapis
Paip PVC
Span

Cara-cara:

1. Bekas penapis plastik dipotong untuk dapat ketinggian 3 inci. Kegunaan bekas penapis plastik untuk dijadikan pemisah antara tanah dan air takungan.

2. Potong paip PVC 1/2 hingga 1 inci. Tujuan paip PVC diletakkan didalam pasu sebagai saluran air. Bekas penapis plastik menjadi pemisah antara tanah dan takungan air.

3. Potong kain kraf Felt ikut saiz bulatan bekas penapis plastik.

4. Buat tanda had maksimum level takungan air.

5. Buat lubang air lebihan @ overflow. Pastikan kedudukan lubang ini dibawah level maksimum yang ditanda supaya ada sedikit ruang udara diantara takungan air dan tanah.

6. Potong paip PVC 2 inci untuk dijadikan saluran overflow

7. Contoh pemasangan paip over flow

8. Paip saluran overflow

9. Tutup penapis dengan felt dan tuang tanah ke dalam pasu

10. Pindah pokok ke dalam pasu

11. Tuang air ke dalam saluran paip sehingga air keluar di saluran overflow

Ada atau tidak di kalangan anda mempunyai barangan elektrik yang telah rosak? Malah, pelbagai cara telah dilakukan namun punca masalah kerosakan masih belum diketahui dan tidak dapat di atasi.

Tahukah anda, sebenarnya berkemungkinan barangan elektrik di rumah anda tidak lagi dapat berfungsi dengan baik oleh hanya kerana masalah kecil seperti wayar putus. Jika wayar putus tersebut dibaiki, barangan elektrik anda masih lagi boleh diguna pakai dengan baik.

Jadi, bagaimana caranya untuk memeriksa wayar pada barangan elektrik anda sama ada putus atau tidak? Anda ingin mengetahui bagaimana caranya? Mari bersama IMPIANA belajar bagaimana cara untuk melakukannya!

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk memeriksa wayar putus pada barangan elektrik di rumah anda dengan menggunakan satu peralatan elektrik iaitu Digital Multimeter.

Sekiranya anda ingin mengetahui bagaimana caranya untuk membaikinya, anda boleh tonton video penuh pautan di bawah;

Penggunaan pintu gelongsoran atau “sliding door” adalah salah satu teknik untuk menjimatkan ruang jika di banding rekaan tradisional. Terdapat pelbagai rekaan pintu gelongsoran antaranya jenis barn door yang di minati ramai.

Tak nampak langkah pemasangan dari awal sebab Hdah siap pasang. harap boleh beri sedikit gambaran pada mereka yg ingin mencuba. Track nya boleh beli di shopee. tak susah pun saya pasang dengan bantuan wife tolong pegang pintu dengan kos yang minimum tak sampai RM300 rumah flat ruang dapur agak limited.

Apabila barangan perabot rumah sudah lama diguna pakai, mesti sudah tidak lagi berada dalam keadaan baik, rosak, buruk dan sebagainya. Mungkin ada segelintir di kalangan anda yang memilih untuk membuangnya dan membeli barangan perabot rumah yang baharu.

Tetapi tahukah anda, barangan perabot seperti kabinet TV yang sudah buruk masih dapat diselamatkan setelah diberi nafas baru? Ada pelbagai cara kaedah yang boleh dilakukan bagi mengubahsuai barangan perabot lama supaya tampak lebih cantik dan masih boleh diguna pakai.

Bagi anda yang mempunyai kabinet TV yang sudah lama dan buruk, apa kata ada cuba teknik pengubahsuaian yang dikongsikan oleh Irni Yalena.

Bahan-bahan yang diperlukan:

Bagaimana cara teknik untuk melakukannya, ada boleh sahaja melihat pada perkongsian gambar di bawah:


Biru Pastel Memberi Rasa Santai Pada Ruang Kediaman Anda.

Biru muda selalunya merupakan warna pilihan kedua selepas merah jambu atau putih asli. Biru muda selalunya juga sesuai untuk kamar kanak-kanak lelaki dan kamar untuk warga emas. Menariknya biru muda ini adalah ia bukan sahaja mampu memberikan suasana damai pada ruang . Ia juga boleh menjadikan ruang nampak lebih luas dan  santai. Auranya memberi rasa selesa dan padanan warna putih membantu ruang tampil lebih luas…

Biru muda sememangnya sesuai untuk tata hias english dan art deco. Tetapi ia juga boleh diterapkan pada tata hias moden dan minimalism. Selalunya biru sesuai dipadankan dengan dengan putih sebagai keseimbangan. Elakkan memilih warna yang gelap seperti hitam atau pun coklat kerana ia sudah lari daripada padanan yang hendak diserlahkan. Ia bukan sahaja tidak harmoni malah suasana juga nampak janggal. Kenapa? Ringkas, lihat pada langit dan ombak… awan dan langit, air laut dan buih ombak….itulah inspirasinya…..

Jadi bagi anda yang mahukan suasana kediaman yang santai, luas dan nampak ‘ringan’ , boleh mencuba pilihan biru muda. Jika tidak di ruang utama pun, ruang kamar beradu pun sudah memadai. Ia memberikan rasa senang dan mendamaikan. Malah mudah bagi anda menghias ruang dengan pilihan warna yang tidak terlalu banyak. Simple-simple je di IMPIANA.

Ada di kalangan anda yang mengemarkan aksesori dekorasi yang diperbuat daripada kayuan semulajadi rotan seperti ini? Tidak dinafikan, dekorasi ruang dalaman rumah akan tampak lebih menarik jika aksesori yang diperbuat daripada rotan ini dijadikan sebagai pilihan.

Aksesori yang diperbuat daripada rotan ini bukan sahaja boleh membuatkan dekorasi ruang dalaman rumah tampak lebih menarik, malah ia juga membolehkan kelihatan begitu klasik serta unik.

Jadi, mari IMPIANA kongsikan 5 aksesori dekorasi menarik yang diperbuat daripada kayu rotan boleh dijadikan sebagai pilihan dan pelengkap dekorasi ruang dalaman rumah anda.

Jika anda mahukan sesuatu yang menarik dan lain daripada yang lain, apa kata menggunakan karpet yang dihasilkan daripada rotan seperti ini. Bukan itu sahaja, ia juga amat sesuai bagi anda yang inginkan konsep dekorasi ruang dalaman yang tampak estetik.

2.LAMPU LANTAI

Tidak lengkap rasanya dekorasi ruang dalaman rumah tanpa kehadiran lampu hiasan yang menarik. Bagi anda yang mahukan sesuatu yang unik dan berbeza dari yang lain, anda disarankan untuk menggunakan lampu lantai yang diperbuat daripada rotan ini sebagai pilihan aksesori hiasan rumah anda.

3.PARTITION DIVIDER

‘Partition Divider’ yang diperbuat kayu rotan ini juga boleh dikatakan ia sebagai salah satu aksesori dekorasi yang menarik dan boleh dijadikan sebagai pilihan. Didatangkan dengan kombinasi warna asli dan hitam membuatkan aksesori dekorasi ini tampak lebih elegan dan mewah. Jadi, ia amat sesuai bagi anda yang gemarkan dekorasi dalaman rumah yang dipadankan dengan eleman moden dan klasik.

Foto: Instagram Boomingplus

Ting tong di ruang tamu memecah hening larut malam. Ada siapa di ruang tamu itu? Bersusuk tinggi gelap tegap berdiri di sisi ruang tamu? Acap kali bunyinya membuat kita meremang bulu roma. Malah jasadnya sahaja cukup membuat kita gerun. Namun masih ada yang menggemari reka bentuk klasik seumpama ini. Ibarat lembaga aneh di dalam samarnya malam di ruang tamu.Letaklah di sis ruang makan, pinggir tangga, foyer, ruang tamu atau ruang keluarga, kehadirannya pasti memberi aura berbeza pada suasana.

Namun grandfather clock atau jam klasik yang bersaiz besar ini sememangnya mencerminkan satu tata hias berprestij dan cukup elegan. Ada yang dikunci dan kini pelbagai rekaan yang memukau. Dari moden ke rustik dan vintaj. Bagi yang memilih moden klasik, vintaj atau klasik asli, jam seumpama ini jangan sesekali dilepaskan. Ia cukup penting sebagai salah satu ikon dalam tata hias.

Bagi anda yang mahukan suasana atau tata hias ala kediaman aristokrat dalam gaya lebih kreatif dan moden juga masih boleh memilih jam seperti ini tetapi rekaan yang lebih sezaman atau tidak terlalu serius sebagaimana rekaan asalnya. Ting tong ting tong…bunyi itu bergema di lewat malam….simple-simple je di IMPIANA.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.


Lelaki Ini Tunjuk Cara “Defrost” Daging Tak Sampai 30 Minit Guna Peralatan Mudah

Masa kecil-kecil kalau ada siaran TV mengenai program jual barang dalam talian, admin suka tengok. Tengok je, bukan beli tau. Sehinggalah kini ia menjadi tren. Al Maklumlah, ada kalanya barang-barang yang dijual dalam talian sangat menarik dan lebih murah dari pasaran.

Tapi dalam banyak-banyak barang yang dipaparkan masa admin kecil dulu adalah sekeping besi aluminium. Apa hebatnya barang ni? Kegunaan yang paling menarik hati admin adalah ia mampu menyah beku ikan, daging atau ayam dengan cepat. Masa tu rasa macam best sangat kalau ada alat tu. Sebab ia boleh mempercepatkan kerja mak admin. Tak perlu lah lagi merendam ayam atau ikan.Tapi apakan daya, Kecil lagi. Ha, nampak tak bertapa prihatin nya admin masa kecil-kecil terhadap mak. Hehehe..

Maka lahirlah satu ilham untuk letakkan sahaja barang beku tadi atas bekas aluminium. Memang lah tak secepat alat yang dijual dalam TV tu. Tapi paling tidak ia masih mengekalkan khasiat ikan atau ayam berbanding direndam dengan air.

Tiba-tiba, admin terjumpa perkongsian dari En Syamsul Amir Abdul Manaf yang dikongsikan di dalam page Petua Ibu. Dia pun guna kaedah yang sama untuk nyah bekukan daging, ayam atau ikan yang baru keluar dari peti ais.

Berikut adalah cara yang digunakan untuk nyahbeku barang dari peti ais yang dilakukan oleh En Syamsul:

Caranya adalah dengan mengapit daging yang baru keluar dari peti sejuk dengan periuk besi dan tudung periuk besi dan biarkan selama 30 minit.. Anda akan dapat lihat kesannya

Apa logiknya guna periuk besi? Periuk besi berfungsi sebagai konduktor haba. Di sekeliling periuk besi tu ada udara. Haba suhu bilik akan dipindahkan dari udara kepada daging yang sejuk tu secara berterusan melalui proses “convection current” melalui periuk besi

Jadi, untuk memastikan ayam atau ikan tadi cepat dinyah beku kan, sebaiknya pastikan setiap permukaan ayam atau ikan tadi bersentuhan dengan permukaan periuk.

Sebelum ni, IMPIANA dah banyak kongsikan resepi baja dan khasiat kulit citrus atau limau untuk tanaman. Tapi, ramai tak tahu bahawa kulit limau juga berkesan menjadi cairan pembersih untuk kediaman.

Resepi cecair pembersih dari kulit limau dikatakan berupaya membersih noda dan mengharumkan peti sejuk, kaca dan lantai tanpa kesan bahan yang memudaratkan.

Artikel berkaitan:

Bahan-bahan:

1 cawan kulit limua (boleh campur pelbagai jenis limau)
1 cawan cuka
1 bekas kedap udara
penapis
Botol semburan

Cara-cara:

1. Potong kecil kulit limau menjadi saiz kecil
2. Masukkan cuka dan kulit limau yang telah dipotongkan tadi kedalam beaks kedap udara
3. Perap rendaman kulit limau tadi sekurang-kurangnya 2 minggu hingga 1 bulan dalam suhu buluk dan di ruang yang gelap
4. Dah sampai tempoh perapan, tapiskan dan sedia digunakan terus sebagai cecair pencuci

Antara masalah yang sering dihadapi di dapur adalah apabila bahan yang dibeli tidak tahan lama dan terpaksa dibuang kerana sudah layu atau lembik. Kadang-kadang, tak sempat guna pun!

Pasti ramai yang pernah berhadapan situasi begini. Kita ingat beli semua bahan sekali, tak perlu lah nak ulang alik ke pasaraya setiap hari. Tapi malangnya, agak sukar nak kekalkan kesegaran sesetengah bahan seperti daun sup, lengkuas, serai dan cili.

Menarik kan? Jom lihat selanjutnya..

SENANG, SEGAR, JIMAT

Cara penyimpanan yang berkesan untuk tempoh masa lama bagi bahan-bahan masakan yang mesti ada di dapur tapi kadang kita guna sikit je

1.Daun Sup

-Pokok daun sup perlu di simpan di dalam botol plastik (bekas minuman 1.5L) dan diletakkan didalam peti ais
-Caranya..potong 2 botol minuman..masukkan pokok daun sup dan tutup. Penting utk memastikan air diletakkan sedikit sahaja setakat cecah pada HUJUNG AKAR sahaja.Air yg banyak akan menyebabkan bahagian batang pokok tenggelam dan batang daun sup jadi lembik dan busuk
-Pokok yg disimpan dengan kaedah ni dapat bertahan lebih dari sebulan

2.Lengkuas dan Serai

– Disimpan di dalam botol kaca dan di isi dengan air sehingga tenggelam keseluruhan lengkuas dan serai tersebut
-Air boleh ditukar 2 minggu sekali atau ikut keperluan
-Perlu disimpan dalam peti ais dan mampu bertahan berbulan lamanya

3.Cili Api dan Lada Merah

-Cili api dan lada merah perlu dibuang tangkai terlebih dahulu sebelum disimpan utk mengelakkan tangkai menjadi lembik sekaligus menyebabkan cili dan lada menjadi busuk
-Disimpan dalam bekas bertutup yg di alas dengan tisu dapur atau kertas surat khabar
-Setiap kali menggunakan bahan ini..rajin2 kan diri utk lap penutup bekas simpanan cili supaya wap2 air hilang dan salin tisu dan kertas jika dah terlalu basah
-Simpan dalam peti sejuk InshaaAllah akan tahan lama

Bahan2 yg disimpan dengan cara yg betul akan dapat bertahan lama. Di samping memudahkan dan mengelakkan pembaziran, duit belanja dapur kita juga dapat dijimatkan. Selamat mencuba

Bagi yang menyewa, bila pemilik rumah kata dinding tak boleh dipaku atau ditebuk lubang untuk tujuan menggantung frame mesti rasa sedih kan. Dalam hati dah berkobar-kobar nak hias rumah cantik-cantik.

Tapi sebenarnya anda punya pilihan lain. Kalau tak boleh tebuk lubang atau paku untuk membolehkan anda  menggantung frame atau mengabadikan gambar kenangan di dinding, anda boleh cuba 4 cara mudah ini.

1. Glue pads

Terdapat banyak jenis glue pads di pasaran. Kadang-kadang kalau yang jadi cikgu tu dah biasa dengan glue pads untuk tampal kertas atau poster untuk mengajar kan. Tapi glue pads brand Stabilo atau Faber Castell tidak berapa sesuai untuk anda gunakan pada bingkai gambar. Kalau setakat nak tampal kepingan gambar terus pada dinding ok lagi.

Tapi untuk beban frame adalah sesuai untuk anda gunakan UHU Patafix. Terdapat pelbagai material UHU Patafix ini. Tapi yang paling sesuai untuk gantung frame anda ambil yang di khaskan untuk “Homedecor” atau “PROpower” yang berwarna hitam. Tambahan, UHU Patafix ini boleh digunakan semula dan mudah dibersihkan.

2. Damage free hang

Produk jenama Command yang di keluarkan oleh syarikat 3M memang terkenal dengan Damage free hang. Terdapat pelbagai jenis dan bentuk. Tapi kalau untuk tujuan gantung bingkai gambar, jenis strips yang paling sesuai untuk digunakan.

Command strips mampu memegang beban sehingga 7.5 kg. Jadi pastikan saiz strips yang digunakan bersesuaian dengan beban bingkai gambar yang akan di lekat pada dinding. Selain itu juga, Command strips ini mudah untuk dibersihkan semula.

3. Adhesive hook

Penyangkut dinding yang bergam atau adhesive hook  memang banyak di pasaran. Tapi ramai yang lebih gemar membeli yang murah-murah. Yang murah kebiasaannya akan menggunakan gam tidak berkualiti. Itu jadinya gantung sehelai tuala pun tidak tahan lama.

Cari lah yang lebih berkualiti untuk dapatkan hasil yang baik. Ada juga adhesive hook yang di sertakan dengan gam yang perlu dipanaskan terlebih dahulu. Ha… yang ini pun bagus juga.

4. Decorative tape

Decorative tape seperti washi tape dan duct tape bercorak pun sesuai untuk anda abadikan kepingan gambar di dinding. Yang ini lagi jimat. tidak perlu buat frame mahal-mahal. Anda gunakan washi tape tadi sebagai pengganti bingkai gambar.

Tapi kalau anda gunakan duct tape, untuk tujuan membersih agak sukar sedikit. Ini disebabkan oleh gam pada duct tape memang betul-betul kuat dan ia dikategorikan sebagai gam kalis air. Kalau di tanggalkan, akan meninggalkan kotoran gamnya. Namun tidak bagi washi tape.


DIY Alas Periuk Menggunakan Penyepit Baju

2. Gamkan bahagian sisi penyepit kayu secara bertentangan. (seperti dalam gambar).

3. Selepas itu, gamkan bahagian hujung penyepit-penyepit kayu yang telah bercantum.

4. Susun penyepit kayu tersebut mengelilingi botol kaca bulat. Ia bagi menganggar ukuran agar membentuk bulatan yang sempurna.

5. Semburkan dengan cat warna pilihan.

6. Kemudian, keringkan ia dengan alat pengering rambut dan biarkan seketika. Siap!

Untuk menghasilkan alas periuk berukuran diameter 18.5cm memerlukan 26 batang penyepit kayu.

Jika tidak mempunyai alat pengering, boleh juga jemurkan ia seketika di bawah sinaran matahari.

Pilih warna-warna yang bertentangan (color blocking) untuk menyerlahkan lagi alas periuk berbanding rona senada.

Selain berfungsi sebagai alas periuk, ia juga boleh dijadikan dekorasi tambahan untuk menyerikan hiasan dinding.

Terdapat pelbagai cara untuk membiakkan tanaman berbuah. Namun cara yang paling cepat dan memastikan baka yang dihasilkan terbaik adalah melalui keratan batang, tut dan cantuman dewasa.Bagi tanaman yang telah tua dan tidak produktif, cantuman dewasa adalah langkah terbaik. Kebanyakkan pengusaha ladang buah seperti durian dan mangga telah memperaktikkan kaedah ini.

Salah satu kaedah yang boleh di usahakan adalah melalui cantuman mata tunas. Kaedah dan peralatan yang diperlukan untuk melakukan cantuman mata tunas sama seperti cara cantuman dewasa yang lain. Namun sedikit berbezakera ia menggunakan kulit dan bahagian tunas sahaja.

Bahan-bahan:
– Induk yang sihat (pastikan induk yang dipilih mempunyai diameter batang atau dahan berukuran lebih kurang 1.5-2 cm
– Mata tunas (pastikan mata tuns yang diambil dari pokok yang pernah berbuah)
– Tali atau plastik pembalut
– Pisau

Cara-cara:
1. Toreh kulit dahan yang telah dipilih untuk dilakukan proses cantuman. Pastikan bahagian dalam dahan atau batang tidak tercedera. Ukuran yang diperlukan adalah 1.5cm lebar dan 2-3 cm panjang. Kupas dan buang keseluruhan kulit di bahagian tersebut

2. pilih mata tunas dari pokok yang sihat, berkualiti dan telah berbuah. Kupas kulit di sekitar mata tunas. Pastikan saiz mata tunas yang diambil berpadanan dengan ruang yang telah disediakan pada pokok penanti

3. Tempel tunas pada bahagian kulit pokok yang telah dikupas tadi.

4. Ikat kawasan cantuman dengan tape atau plastik pembalut sehingga kemas

5. Setelah 3 minggu proses cantuman dilakukan, buka pembalut dan pastikan bahagian cantuman kukuh bercantum dengan bahagian penanti dan masih segar. Jika mata tunas kering, ini menunjukkan proses cantuman anda gagal

Daisy adalah tanaman berbunga yang mempunyai pelbagai rona bunga yang menarik dan sering menjadi pilihan peminat dekorasi taman berkonsep kedesaan. Ramai beranggapan, Daisy Afrika atau nama saintifiknya Gerbera jamesonii merupakan tanaman bermusim.

Ini disebabkan, ia perlu diganti selepas selesai berbunga dan mempunyai jangka hayat yang sekejap. Tidak kurang juga, pokok daunya merimbun tapi tidak berjaya menghasilkan bunga. Sebenarnya, cara atau teknik penyelengaraan yang salah menyebabkan tanaman ini cepat mati atau mudah rosak. Berikut, 5 tip penjagaan yang WAJIB anda lakukan untuk memastikan daisy yang ditanam tahan lebih lama dan sentiasa berbunga:

1. Ramai melalukan teknik sirama yang salah dan ini antara faktor utama menyeabbkan daisy cepat mati dan mudah dijangkiti penyakit. Siraman yang berlebihan akan menyebabkan jangkitan kuman terutamanya pada pangkal pokok mudah berlaku. Akar mula masam dan gagal menghasilkan tanaman yang sihat. Di samping itu juga, siraman yang di lakukan terus ke atas pokok akan merosakkan kudup bunga yang baru. Sebaiknya, siraman daisy perlu dilakukan terus ke permukaan tanah atau pangkal tanaman.

2. Siraman pun, tak boleh di lakukan dalam kadar arus yang laju. Ia juga boleh menyebabkan kerosakkan pada tanaman

3. Harus di ingat juga, siraman perlu dilakukan di waktu pagi melainkan di musim panas dan pastikan medium tanaamn dalam keadaan kering ketika siraman seterusnya dilakukan

4. Untuk tujuan pembajaan, pastikan ia di tabur dalam jarak 3-5 inci dari pangkal tanaman. Jika pangkal terkena baja, ia akan menyebabkan tanaman panas dan tanpa awatan ia mula mengering dan mati. Jika anda mengesan tanaman anda mengalami masalah tersebut, bersihkan baja dari pangkal tanaman, dan lakukan siraman sehingga baja yang tersisa larut

5. Daisy merupakan tanaman berbunga. Sudah pasti, jenis tanaman berbunga ini memerlukan cahaya matahari untuk menghasilkan bunga. Sama seperti daisy, tanaman ini memerlukan cahaya matahair terus terutamanya di waktu pagi. Namun, pastikan jika cahaya matahari yang diterima terik, ia membahayakan tanaman

Hanya 2 Bulan Ubahsuai Rumah Dengan Konsep Scandinavian. Konsep kediaman Scandinavian sememangnya sudah lama mendapat tempat dihati masyarakat tempatan yang gemarkan gaya ringkas yang tampak nyaman dan kemas.

Kali ini IMPIANA ingin membawakan intrepretasi seorang 3D Visualiser yang berasal dar Kuching, Sarawak tentang dekorasi yang ingin diubahsuai bertemakan minimalis skandinavian. Ubahsuai rumah.

“Kediaman ini berjaya disiapkan dalam masa dua bulan dan saya mula pindah masuk semasa bulan Ramadhan yang lalu dan segala susun atur di kediaman ini kami merujuk kepada laman perkongsian gambar atas talian iaitu pinterest“,katanya.

Selain itu, segala kelengkapan di rumah ini ada yang ditempah khas, dari Ikea, SSF dan kedai perabot yang berdekatan dengan rumahnya.

Lantainya ditatarias dengan Lush Vinyl Interlock Plank manakala dinding utama ditatah dengan White Artificial Brick. Walaupun memilih warna monokrom, tetapi beliau berjaya mencuri pandangan tetamu dengan meletakkan kerusi sandar berwarna kuning serta memasang two seater minibar sebagai partition di antara ruang makan dan dapur.

Berikut adalah idea yang dikongsikan oleh  En Hamini Madini serta isterinya yang berkonsepkan minimalist skandinavia. Selamat mendeko!

Sebelum (Dapur)

Selepas (Dapur)

Sebelum (Ruang Tamu)

Selepas (Ruang Tamu)

Sebelum

Selepas

Sebelum (Koridor Tangga)

Selepas (Koridor tangga)


Hasil 30 Hari Tanam Sayur Belakang Rumah

Perkongsian yang cukup manfaat, lelaki ini kongsikan teknik dan cara bagaimana cara dia menanam sayur sawi, bayam merah, bayam brazil di belakang rumah. Mudah dan cepat untuk tuai hasilnya.

Bila tiba perayaan Tahun Baru Cina, ngaku atau arrowhead menjadi buruan masyarakat Cina. Kenapa ye? Ngaku ni terhad tau atau boleh dikategorikan sebagai bermusim. Ia menjadi buruan disebabkan khasiatnya. Berikut khastiat ngaku yang dipetik dari portal TheStar

Didalam setiap 100gm ngaku, terkandung 99 Kcal, 5.3gm protein, 0.3gm lemak, 20gm karbohidrat, 2.6mg zat besi, 51mg magnasium, 922mg kalium, 0.36mg mangan, 1.1mg Vitamin C dan pelbagai lagi. Dari kandungan ini ia membantu dalam pelbagai keperluan tubuh.

1. Zat besi membantu meningkatkan pengedaran oksigen ke seluruh badan kita
2. Menjadikan kita lebih bertenaga dan mengekalkan tahap imuniti yang sihat.
3. Kandungan Magnesiumnya menjaga saraf dan otot kita dalam keadaan santai
4. Membantu peredaran darah yang baik serta menguatkan tulang
5. Kalium di dalam ngaku menyokong tekanan darah normal.
6. Ngaku juga menggandungi Mineral mangan yang berperanan dalam menjaga kadar gula darah normal dan diperlukan dalam fungsi beberapa vitamin.
7. Bagi anda yang menghadapi masalah seperti ruam kulit, kehilangan warna rambut atau sering merasa loya kandangun mangan yang tinggi seperti di dalam ngaku diperlukan

Cara mudah dan banyak dilakukan untuk menikmati ngaku adalah dengan menjadikan ia sebagai kerepek. Jom tonton video ini cara penyediaan kerepek ngaku

Beruntungnya kita, Malaysia dianugerah dengan hutan hujan tropika yang masih padat dan kaya dengan sumber asli. Banyaknya tanaman yang tersimpan di dalam hutan tropika Malaysia, mempunyai manfaat kepada kesihatan. Bukan sahaja ia banyak digunakan dalam perubatan moden, malah perubatan alternatif atau tradisional.

Sebelum ini, Impiana pernah kongsikan khasiat pokok bomoh patah tulang. Kali ni, kita berkenalan pula dengan tanaman eksotik hutan iaitu pokok lemba. Menurut perkongsian Ustaz Rosdi Hasan, Pokok lemba ni mempunyai buah yang manis dan sedap. Namun, khasiatnya banyak pada akar.

Kalau masa kanak- kanak dulu pokok inilah yang selalu akan di cari bila ikut ayah atau emak bila mencari kayu api di hutan, kerana pada waktu itu mana ada dapur gas dan boleh dikatakan semua orang kampung menggunakan dapur kayu untuk memasak.

Pokok yang saya maksudkan ini ialah pokok lemba, pokoknya seakan pokok sawit yang baru membesar dan banyak tumbuh meliar didalam hutan. Saya gemar mencari pokok ini ialah kerana buahnya sangat manis bila di makan buah yang telah masak.

Bila saya membesar barulah tahu pokok ini sebenarnya pokok ini banyak khasiatnya yang amat berguna kepada manusia kerana pada satu hari seorang lelaki yang terkena santau sehingga kulit wajahnya menjadi lebam kebiruan datang bertemu dengan ayah saya, lalu ayah menyeruh saya mencari pokok lemba katanya racun santau itu boleh di tawarkan dengan menggunakan akar dari pokok itu bila di rebus akarnya lalu di beri minum kepada orang yang terkena santau.
Tampa membuang masa saya terus mencari pokok itu untuk merawat pesakit yang terkena santau itu.

Alhamdulillah selang beberapa hari lelaki itu datang bertemu dengan ayah dan mukanya tidak lagi menjadi lebam kebiruan serta darah tidak lagi keluar bila lelaki itu batuk dan waktu itu baru ayah bercerita pokok lemba sebenarnya di makan oleh binatang yang bernama Jebon bila selesai bertarung dengan ular tedung, kerana untuk menawarkan racun ular yang mematuknya.

Selain dari itu daun lemba juga boleh digunakan sebagai salah satu bahan untuk air mandian wanita selepas bersalin dan bayi bagi menghilangkan bau badan. Daunnya juga dijadikan campuran minyak urut untuk wanita selepas bersalin untuk disapu di kening dan perut. biasanya dimakan bersama pinang untuk merawat masalah pencernaan, gastrik atau dijadikan campuran ubat jamu. Akar pokok muda digunakan untuk merawat luka dalaman dengan cara merebusnya dengan air lalu diminum.

Manakala akar dan daun yang ditumbuk kemudian di balut pada tempat pula sendi dan otot untuk merawat masalah sengal-sengal tulang.
Lemba juga mempunyai khasiat untuk menyembuhkan sakit kepala dan penyakit ulser mulut dengan memakan buahnya yang telah masak.

lemba

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower


Tak Perlu Beli Kepala Paip ‘Shower’ Mahal, Buat Sendiri Guna Paip PVC Lebih Jimat & Mudah!

Kepala paip air pancuran ‘Shower’ mandian di bilik air rumah anda telah rosak? Anda tiada bajet untuk beli baru kerana harganya terlalu mahal? Mesti perkara seperti ini akan merungsingkan anda, betul tak?

Jangan bimbang, kerana ada cara yang mudah boleh anda lakukan untuk mendapatkan kepala pair air pancuran ‘Shower’ mandian tanpa perlu berbelanja besar.

Apa kata, anda hasilkan sendiri kepala paip air pancuran ‘Shower’ ini di rumah dengan hanya paip PVC sahaja. Caranya sememangnya mudah sahaja, anda cuma hanya memerlukan dua bahan sahaja iaitu paip PVC dan penyambung paip PVC.

Cara-caranya, anda perlu memasangkan kedua-dua bahan tersebut dan hasilkan bentuk seperti yang tertera pada gambar di bawah.

Kemudian, tebuk beberapa lubang di bahagian permukaan bawah paip PVC pada kepala paip air pancuran ‘Shower’ untuk saluran air.

Selepas itu, untuk tampak lebih menarik anda boleh warnakan seluruh permukaan luar kepala paip air pancuran ‘Shower’ mandian anda menggunakan cat semburan.

Setelah warna cat semburan telah kering sepenuhnya, anda boleh terus sahaja pasangkan ia di dalam bilik air mandian anda. Mudah sahaja kan? Anda pun boleh membuatnya sendiri di rumah.

Bagi anda yang mahu mendapatkan kedua-dua bahan ini, anda boleh sahaja membelinya di mana-mana kedai ‘hardware’ atau peralatan logam yang berdekatan dengan anda.

Atau, boleh sahaja mendapatkannya dengan membuat pembelian secara dalam talian menerusi aplikasi Shopee.

Foto: Faceboook Deco Rumah Cara Kita

Almari pakaian sentiasa kemas dan rapi, ada cara dan ‘tertib’ yang kita kena buat. Almari pakaian adalah salah satu keperluan utama dalam sesebuah kediaman. Memilikinya mudah, tetapi untuk menjaganya amat susah terutamanya golongan berkerjaya.

Berikut cara menguruskan almari pakaian agar sentiasa kemas dan tersusun:

GUNAKAN PENYANGKUT PAKAIAN YANG SAMA

Jadikan sebagai tanggungjawab anda untuk memastikan penyangkut yang digunakan adalah sama daripada segi warna, jenis, bentuk dan susunan kepalanya agar ia kelihatan seragam dan sedap mata memandang.

PASTIKAN SEMUA PAKAIAN DIGANTUNG MENGHADAP ARAH YANG SAMA

ASINGKAN PAKAIAN MENGIKUT KOD WARNA

Cipta satu kaedah yang boleh memudahkan anda untuk melihat pilihan warna pakaian yang anda miliki. Cara ini juga dapat mempercepatkan proses suai dan padan dalam memilih konsep pakaian harian.

SEDIAKAN RUANG UNTUK AKSESORI

Aksessori seperti tali pinggang, tas tangan, tali leher dan sebagainya hendaklah diasingkan di satu ruang mengikut kategori dan mudah untuk dijumpai. Gantung tali pinggang pada cangkuk dan susun tas tangan pada rak asing.

SUSUN BAJU DENGAN RAPI

Pelbagai tip melipat baju dengan kemas boleh didapati di internet. Oleh itu, lipat dan susun baju menghadap bahagian yang terlipat untuk memudahkan anda mengeluarkannya daripada laci pakaian kelak. Pastikan juga semuanya tersusun mengikut kod warna. Ini dapat menjimatkan ruang dan juga masa anda dalam proses memilih pakaian.

CIPTA SATU SUDUT UNTUK CAPAI DAN GERAK

Sudut capai dan gerak adalah untuk barang keperluan asas yang anda akan gunakan setiap hari. Contoh termudah untuk wanita ialah peralatan solekan.

Ruang laundry separa terbuka ini cukup menarik untuk mana-mana rumah. Dengan binaan ruang membasuh separa terbuka ini, banyak memberi keistimewaan pada pemilik. Memudahan kerja-kerja membasuh, ruang membasuh juga nampak lebih kemas dan teratur. Tidaklah semak di dalam rumah. Mesin basuh juga perlu dijaga. Jika anda letak di ruang yang terbuka ini akan membuatkan mesin basuh anda cepat rosak.

Kerja harian tidak perlu membosankan seperti pada masa lepas dengan adanya ruang sempurna seperti bilik laundry atau bilik dobi ini. Rak tempat meletak bekas sabun, pelembut pakaian dan pewangi pakaian semuanya lengkap membuatkan anda akan berasa selesa tatkala berada di ruang ini.

Ruang yang dibina separa terbuka ini akan memberi pengudaraan yang lebih baik dan sempurna untuk anda bila melakukan kerja-kerja mencuci pakaian di sini.

Bilik laundry merupakan satu ruang yang semakin popular di kalangan pemilik rumah. Sebuah rumah yang ideal sudah tentu memiliki bilik khas untuk kerja mencuci dan melipat baju. Jika anda tertanya-tanya manakah bahagian yang paling sesuai untuk kita letakkan bilik laundry ini, perkara pertama yang perlu anda titik beratkan adalah kemudahan.

Mudah atau tidak untuk bawa pakaian kotor ke bilik laundry? Serta mudah atau tidak untuk membawa pakaian bersih yang telah dilipat masuk ke almari di dalam bilik?

Ada juga yang meletakkan ruangan ini berdekatan dengan dapur atau bilik air mengikut kesesuaian. Selain itu, point lain yang perlu kita ambil kisah ialah bunyi mesin basuh yang bising. Perkara ini nampak remeh tapi bila keadaan rumah tidak tenang, kita nak buat kerja pun tak boleh fokus. Bagi megelakkan bunyi yang terlalu kuat, boleh lapikkan mesin basuh anda dengan alas anti-vibrasi. Perlu juga kita ingat, kadangkala bilik ini boleh ‘banjir’ tanpa disengajakan.

Tular tanam indoor terutamanya pokok lidah mak mertua. Ramai yang cari menyebabkan harganya pun boleh jadi tak masuk diakal. Dengan fakta yang masih kurang tepat mengenai tanaman tersebut yang dikatakan berupaya memebersihkan udara dan meyedut habuk, tiba-tiba keluar pula lagi satu fakta yang menyatakan medium tanaman jenis tanah yang digunakan untuk tanaman indoor bahaya untuk kesihatan.

Tak salah, memang betul pun fakta tersebut. Tanah memanglah syurga bagi mikroorganisma seperti bakteria, fungus, protozoa dan sebagainya. Betul lah tu, kalau letak pasu berisi tanah dalam rumah, kita akan terdedah dengan billion mikroorganisma dalam pasu tersebut.

Tapi pernah terfikir tak bahagian lain dalam rumah yang menadi pembiakkan mikroorganisma tersebut yang tidak kurang hebatnya? antaranya di dapur tandas dan yang paling dekat adalah telefon bimbit anda. SAMA JE.

Sebenarnya tak menjadi isu pun. Sebaiknya, gunakan sarung tangan untuk mengendalikan tanah tersebut dan pastikan cuci bersih tangan sebelum menyentuh makanan atau benda lain.

Tapi, kalau ragu-ragu juga tak adi masalah. Anda boleh gunakan teknik tanaman menggunakan air sahaja. Konsep tanaman macam ni, sangat seusi untuka nada yang malas dan selalu lupa nak siram pokok. Tapi, ada masalah lain pula. Air perlu diganti setiap minggu bagi mengelak ia menjadi tempat pembiakkan nyamuk. Selain itu juga, boleh gunakan jel tanaman. Berikut antara tanaman indoor yang sesuai untuk dibiakkan di dalam air:


Guna 8 Bahan Dapur Ini Untuk Cuci Baju Putih, Tak Perlu Pakai Peluntur

Baju putih memang susah nak jaga. Paling susah baju sekolah anak-anak yang aktif. Pergi sekolah, bajunya putih berseri. Balik je, bukan sekadar berdaki ada sambal lah, warna, kesan conteng dan sebagainya.

Separuh ibu kerap menggunakan peluntur untuk memastikan baju yang berdaki dan kene sambal tadi putih semula. Tapi anda sedar tak, kekerapan anda menggunakan peluntur tu bukan sekadar menyebabkan tekstur fabrik tersebut cepat rosak, malah memberi kesan kepada kulit anak anda.

Sebenarnya ada cara lain untuk mencuci kesan kotoran pada baju putih tanpa menggunakan bahan kimia dan paling penting tak perlu menyental teruk. Antaranya adalah

1. Perahan lemon
Perahan lemon mampu memutihkan baju. Rendamkan baju di dalam baldi dengan air bersih. Pastikan baju terendam sepenuhnya. Ambil 1-2 biji lemon (keperluan lemon bergantung kepada kuantiti baju) dan perahkan ke dalam rendaman tadi. Selesai perah, lemon tadi pun anda masukkan juga ke dalam rendaman dan kacau rata. Rendam selama 10 minit sahaja. Jangan terlebih tau. Kemudian, lakukan cucian seperti biasa

2. Pes atau cecair pencuci pinggan
Untuk menghilangkan kesan sambal pada baju, anda boleh cuba gunakan pes atau pencuci pinggan terus pada kotoran tersebut. Sapu pes pada bahagian yang terkena sambal tadi dan biarkan 15-20 minit. Selepas itu, cuci seperti biasa

3. Sabun mandi
Untuk hilangkan kotoran degil, anda basahkan keseluruhan baju terlebih dahulu dan gosokkan sabun mandi yang jenis buku terus pada bahagian kotoran. Gunakan berus baju yang lembut dan gosokan pada bahagian yang kotor tadi. Seterusnya, cuci macam biasa

4. Susu pekat
Kesan dakwat pen pada baju memang sukar untuk dibersihkan. Kadang tu dah guna peluntur pun masih ada. Jadi, sebelum anda gunkan sebarang bahan untuk mencuci kesan pen tersebut, ambil 3 sudu susu pekat dan campurkan sedikit bersama air. Aliskan bancuhan tadi ke atas kesan pen dan biarkan selama sejam. Selepas itu, cuci dengan sabun seperti biasa.

5. Marjerin
Untuk hilangkan kesan minyak pada pakaian, gunakan marjerin. EH! bukan lagi berminyak ke? Tak lah, marjerin adalah lemak tepu. Caranya adalah dengan sapukan sedikit marjerin pada bahagian yang terkena minyak dan biarkan beberapa minit. Sebelum mencuci, sediakan air suam dan rendam baju tadi dengan air suam untuk dibersihkan sepenuhnya sapuan marjerin tadi. Jika masih tidak bersih sapuan marjerin tadi, cuci beberapa kali dengan air suam. Selepas itu, anda boleh cuci seperti biasa.

6. Tepung
Tepung adalah pilihan terbaik untuk mencuci kesan minyak pada pakaian. Campurkan beberapa sudu tepung dengan air. Pastikan kelikatan campuran menjadi seperti pes ubat gigi dan sapukan pada bahagian yang terkena minyak. Biarkan pes tadi mengeras dan bersihkan sebelum dicuci seperti biasa

7. Limau nipis
Baju putih mudah terkesan dengan lunturan warna dari pakaian lain. Rendam baju dalam air panas. Ambik beberapa biji limau(5-10 biji) bergantung kepada berapa banyak baju dan kesan lunturan tadi, perah ke dalam air panas yang mengandungi baju tadi, campurkan sedikit sabun basuh. Kacau dan rendam dalam sejam. Selepas itu bilas seperti biasa..

8. Cuka
Anda boleh gantikan peluntur yang dibeli di pasaran dengan menggunakan cuka. Cuka boleh mengembalikan kecerahan baju putih secara keseluruhan. Caranya adalah dengan memasukkan 100ml-250ml (bergantung kepada kuantiti baju) air limau nipis ke dalam baju yang telah direndam bersama sabun. Biarkan baju terendam 15 minit. Selepas itu, basuh dan bilas seperti biasa. Selain itu juga, anda boleh masukkan terus cuka di dalam mesin basuh yang berisi baju dan sabun dan cuci seperti biasa.

Bila sebut putih, ramai di kalangan kita hanya tahu putih ini hanya mempunyai 2 biasan. Putih asli atau putih krim. Ehhh salah tu ! Masih banyak biasan putih yang boleh kita nikmati terutama anda yang mendiami kediaman sempit dan juga yang mahukan gaya harmoni penuh dengan rona feminin. Sederhana namun menggoda pandangan mata. Kuasa rona putih!

PUTIH BOLEH WAT RUMAH CANTIK KE?

Sebenarnya putih pun ada banyak biasan yang boleh anda cuba. Warna ni taklah terlalu terang atau jelas tetapi jika anda sukakan suasana harmoni, damai dan rileks, ilham macam ni patut kita cuba.

MANA LEH KITA DAPAT CAT MACAM NI DAN APAKAH PILIHAN BIASANNYA?

Cuba lihat dalam katalog cat. Selalunya ia disebut sebagai shades of white. Benar pilihan warna ini tidak popular sebab masih ramai yang belum berani memilihnya sebagai warna kediaman. Walhal warna nilah yang patut anda pakai terutama mereka yang duduk rumah kecil dan yang tak berani cuba warna terang tu.

PILIHAN YANG SESUAI UNTUK KITA?

Terdapat biasan yang boleh anda cuba. Dari newtral seperti warna kulit telur ke kehijauan, merahan, kekuningan malah kebiruan serta kelabu.Ia memberi aura yang positif untuk kediaman anda tanpa ada rasa terkongkong atau keterlualuan. Anda yang mahukan ketenangan dan rasa damai, digalakkan memilih warna seumpama ini. Apatah lagi mereka yang takut bermain dengan warna, boleh mencuba menggunakan warna seumpama ini.

Keselamatan ketika memasak di dapur, perlulah kita menjaga kerana pada waktu itu kita sedang menggunakan tong gas. Tong gas itu, jikalau kita salah gunanya, boleh mengakibatkan rumah meletup. Jadi, jika tidak mahu perkara itu berlaku, saya akan terangkan atau memberitahu apa langkah keselamatannya.

Pertama sekali, kena ingat untuk pastikan jarak antara silinder gas dengan alat memasak antara 1 ke 1.5 meter. Selain itu, semasa mememgang alat memasak, alat memasak perlu diletakkan lebih tinggi daripada tong gas supaya tiada apa-apa terjadi. Seterusnya, jangan sesekali anda menyimpan tong gas di tempat tertutup dan tidak mempunyai pengaliran udara yang baik. Ini kerana, ia boleh memberikan tekanan yang kuat dan boleh meletup jika tekanan itu terlampau kuat. Di samping itu, jika ada seperti terbau yang pelik dari tong gas, maka ketahuilah bahawa tong gas itu ada kebocoran dan diwajibkan jangan menggunakan apa-apa peralatan elektrik. Dan yang terakhir ini adalah langkah yang ramai orang tidak tahu, iaitu, Tutup peralatan memasak dan buka injap alat atur gas jika tidak digunakan.

Secara kesimpulannya, kita seharusnya sentiasa berhati-hati dalam menggunakan tong gas di rumah. Nampak sahaja seperti tiada apa yang boleh diganggu atau ia memberi kesan, tapi sebenarnya, ia dapat menghasilkan kecelekaan yang amat dahsyat dan mampu meragut nyawa orang lain. Renung-renungkanlah.

Sumber: Portal Rasmi Polis Diraja Malaysia

PINTU
Pandangan pertama terhadap pintu menafsirkan cita rasa penghuni di dalamnya. Maka, pastikan reka bentuknya menampakkan anda seorang yang peramah dan sudi menerima kehadiran tetamu. Wujudkan suasana menarik dan inviting di muka pintu supaya anda ada dorongan untuk bersegera pulang ke rumah. Jika mampu, bila laluan memudahkan mereka ke muka pintu daripada membiarkan tetamu berjalan berhimpit-himpit di sisi kereta.
Susun pasu berisi pokok bunga berbilang warna dan haruman di sepanjang jalan ke muka pintu, supaya anda berasa dihargai setiap kali pulang ke rumah. Tulis alamat rumah dalam tulisan paling menarik, kemudian paparkan di tepi pintu pagar.

RUANG TAMU
Ruang tamu, ibu kepada semua ruang. Pastikan ruang tamu bersifat mesra kerana bukan anda sekeluarga berada di situ tetapi juga tetamu. Dahulukan kemasan dinding dan lantai sebelum anda membeli perabot. Pastikan perabot yang dibeli berpadanan dengan keluasan dan tema ruang. Bagi rumah berkeluasan terhad, anda tidak perlu membeli kerusi tamu dalam bilangan lengkap. Jangan sesekali menempatkan perabot kecil bersebelahan perabot besar bagi mengelakkan ketidakseimbangan penataan. Perabot utama di ruang tamu adalah tempat duduk, tidak kira sama ada kerusi, sofa atau hamparan kusyen lantai selain meja kopi, meja sisi, kabinet hiasan dan kabinet televisyen. Tinggalkan sedikit ruang bagi membolehkan ruang tamu anda bernafas dan keindahan reka bentuk perabot dapat dihayati. Ingatkan diri anda untuk memperagakan perhiasan tambahan di dalam jumlah berpasang-pasangan seperti pasu atau kaki lilin demi kestabilan penataan.

RUANG MAKAN
Tona jingga dan merah lebih sesuai di ruang makan kerana kemampuan mempengaruhi emosi, membangkitkan selera makan dan mempercepatkan kadar metabolisma. Biru dikatakan boleh mematikan selera makan kerana itu, amat sedikit ruang makan berkemasan cat atau dipasang kertas dinding berwarna biru. Jika ingin menyuntik suasana mewah di ruang makan, tukarkan sahaja meja makan kepada kayu bertona gelap seperti rosewood atau mahogany. Kemudian sarungkan kerusi dengan fabrik berwarna biru nilam.
Bagi ruang makan yang keluasannya terhad, tampung kekurangan itu menerusi penggunaan meja makan yang boleh dibesarkan dan dilipat bila tidak diperlukan.

RUANG DAPUR
Ruang dapur lebih sesuai dipasang lampu kalimantang dan bukannya halogen. Pasangkan juga penutup lut cahaya lampu kalimantang supaya senang anda hendak mencucinya nanti. Pastikan mendapat banyak pencahayaan semulajadi di situ, jika tidak, terangi dengan pencahayaan tambahan. Kerusi makan bersarung menyuntik seri di ruang dapur anda. Selain boleh menjamin kerusi tahan lama, sarungnya juga boleh ditukar ganti.
Jika anda terlihat gambar ruang dapur yang menarik minat, cuba fikirkan bagaimana ruang dapur berkenaan dapat disempurnakan di ruang dapur kediaman anda. Buku resipi pun boleh menjadi bahan hiasan sampingan yang berguna di ruang dapur. Susunkan buku itu dengan cara menegak atau baringkan di atas meja kerja. Bawakan suasana luaran ke dalam rumah. Gantunglah sepasu dua tanaman di dala ruang dapur. Tukar suasana ruang dapur dengan menukar warna pintu kabinet atau pemegang pintu.

BILIK TIDUR
Jika cat putih pilihan, anda sebenarnya masih boleh mengolah bilik tidur kepada tema tertentu menerusi perhiasan dalam tona lain. Tona merah, oren, biru dan hijau serasi dipadukan di bilik tidur bertema putih. Sebaik-baiknya padankan dua warna seperti merah dan oren atau biru dengan hijau dalam satu masa. Menggantung lukisan abstrak di kepala katil sememangnya menarik tetapi jangan menggantung di semua dinding. Gayakan langsir sesuai dihias di tingkap bilik tidur. Langsir sebenarnya mempunyai dua kegunaan, pertama menegaskan fungsi jendela dan kedua untuk menghalang kemasukan cahaya matahari.


Sebab Tanam Rumput Tak Menjadi, Ramai Tak Tahu

Ramai orang suka tanam rumput tetapi ada kalanya tidak cukup info bagaimana ingin menjaga dengan baik agar rumput tumbuh sihat dan subur. IMPIANA sertakan perkongsian daripada kontraktor rumput iaitu saudara Azlisham dari Sham Laman Hijau (www.facebook.com/shamlaman.hijau) tentang kesilapan yang sering dilakukan oleh pemilik kediaman.

17 Kesilapan Semasa Tanam Rumput Yang Mungkin Terjadi Kepada Anda

Saranan: Lakukan semburan secara sistematik bukan secara rambang

Saranan:

Saranan: Masa terbaik meracun ialah pada jam 10 pagi – 2 petang.

Saranan: Sila ikut jadual sukatan mengikut jenis rumpai.

Saranan: Lakukanlah semburan kedua atau ketiga (jika perlu) andai semburan pertama gagal.

Saranan:  Lakukan kerja pembersihan secepat mungkin.

Saranan: Ratakan tanah bagi menjamin air tidak bertakung.

Saranan : Pasir sungai sangat perlu sebagai asas leveling dan saliran air baik.

Saranan : Tanah perlu dimampatkan untuk kuatkan struktur tanah

Saranan : Jangan lupa . Ia sangat mustahak untuk neutralkan tanah berasid atau beralkali.

Saranan : Gunakan kaedah penanaman close turfing

Saranan : Beli rumput gred A atau berkualiti. Memang sedikit mahal tetapi berbaloi.

Saranan : Gunakan baja N:P:K= 15:15:15

Saranan : Siram tanah bagi melembutkan media tanaman

Saranan : Padatkan rumput  dengan cara manual (memijak) atau menggunakan mesin.

Pasti ramai tidak menduga terdapat spesies pokok hutan yang begitu unik kerana mempunya permukaan batang berwarna-warni seperti pelangi secara semula jadi . ia adalah Eucalyptus delgupta juga dikenali sebagi Rainbow eucalyptus, Mindanao gum atau Rainbow gum. Eucalyptus berasal daripada famili Myrtaceae dan ianya banyak ditemui di kawasan hutan hujan Mindanao, Filipina serta merupakan tanaman beriklim humid tropika. Dikategorikan sebagai pokok bersaiz besar, batangnya boleh tumbuh sehingga 6 kaki lebar dan 200 kaki tinggi.

Keunikan utama spesies Eucalptus delgupta ini terletak kepada kepelbagaian warna yang terdapat di bahagian kulit batangnya, menyerupai warna pelangi. Ia merupakan spesies pokok teduhan yang amat menarik malah bagaikan berada di sebuah dunia pari-pari apabila berada di dalam hutan dikelilinginya. Melihatkan pokoknya sahaja sudah menggamit hati ini untuk mendekati spesies unik yang jarang ditemui.

Sebenarnya spesies pokok ini mempunyai beberapa proses sepanjang tumbesarannya. Eucalyptus delgupta bertukar warna melalui penggantian kulit batangnya. Asalnya, kulit pokok ini licin, namun akan bertukar menjadi kasar dan mudah merekah semasa proses menggantikan kulit. Sebaik sahaja kulit luar di bahagian batangnya tertanggal, lapisan hijau muda akan kelihatan. Warna ini akan bertukar ke warna hijau pekat, biru, biru kundang, merah jambu, oren, merah, jingga dan kembali ke warna kelabu. Bila pusingan warna terakhir terjadi, kulitnya akan tertanggal sekali lagi dan proses pertukaran warna ini akan berulang dan berterusan. Proses lapisan kulitnya tertanggal pada masa yang berlainan dan di bahagian yang berlainan menjadikan ianya sentiasa diliputi oleh pelbagai warna pada setiap masa. Tidak keterlaluan dinyatakan bahawa batang pokok itu seakan-akan disapu dengan ratusan sapuan berus cat yang menyerupai warna pelangi, seolah-olah sebuah lukisan hidup.

Di samping keunikan tersebut yang menjadikan spesies ini amat bernilai untuk dihargai, ianya mempunyai kegunaan lain seperti boleh diadaptasi dalam reka bentuk landskap dan sebagai agen pencegahan penyakit malaria. Selain daripada itu, ia juga biasa digunakan dalam industri penghasilan kertas. Namun yang uniknya ialah kertas yang dihasilkan hanya berwarna putih dan bukannya pelbagai warna seperti kulit batang pokok tersebut. Kayunya pula boleh dijadikan perabot dan kabinet. Anehnya, bila ditebang dan diolah ke bentuk tertentu, corak-corak terang yang kelihatan sebelum itu akan hilang. Tetapi kayunya masih menampakkan tanda-tanda kehadiran warna kelabu dan hijau.

Spesies ini gemar kepada cahaya matahari. Oleh itu, ia tidak sesuai ditanam di kawasan yang bermusim. Sebaliknya ia akan tumbuh subur di kawasan yang terdapat taburan hujan yang tinggi, melebihi 150mm sebulan. Atas alasan ini, ianya ditanam secara meluas di kawasan beriklim khatulistiwa. Namun begitu, Eucalyptus delgupta tidak mampu bertahan di kawasan yang kerap dilanda banjir dan amat sensitif kepada kebakaran. Ia juga boleh ditanam di negara-negara sejuk tetapi mempunyai toleransi yang rendah kepada salji.

Spesies ini merupakan salah satu spesies flora yang paling menakjubkan. Ia umpama magis alam yang tidak terlintas di fikiran manusia mampu wujud dan hidup dengan baik di atas muka bumi ini. Justeru hargai dan cintailah alam dan tumbuhan kerana sekali ia pupus kita tidak mungkin akan menemui penggantinya lagi.

Tanaman berumbisi seperti keledek, keladi, lobak dan sebagainya, memerlukan batas tanaman untuk hasil yang optimum. Tapi, bagi yang tidak mempunyai lahan yang sesuai untuk penyediaan batas tanaman, ia bukan lah sesuatu yang mustahil untuk menghasilkan tanaman berumbisi berkuaiti. Pilihan lain, anda boleh gunakan pasu sebagai penganti batas. Seperti artikel tanam keledek dalam pasu yang pernah dikongsikan impiana.

Selain itu juga, boleh tiru idea yang dikongsikan oleh Garden Yard. Jom tonton video yang disediakan

Bunga Cenderawasih atau nama tempatan nya lebih dikenali dengan panggilan Bird Of Paradise adalah salah satu daripada bunga-bungaan tercantik di dunia. Tanaman renek berasal dari Afrika Selatan ini ditanam secara melata di negara-negara Asia terutamanya di China. Bentuk dan warna bunganya yang unik amat popular sebagai hiasan interior.

Nama saintifiknya untuk bunga cendrawasih adalah Strelitzia. Ada 4 spesis utama iaitu Strelitzia caudata, Strelitzia nicolai, Strelitzia juncea dan Strelitzia reginae.Namun hanya spesies Strelitzia reginae yang sesuai ditanam di dalam rumah.

Bunga cenderawasih dikategorikan sebagai bungaan ekslusif kerana ia hanya mampu berbunga 2-3 kali sahaja dalam tempoh setahun.

PEMBIAKAN
Ia boleh dibiakkan melalui biji benih. Namun, cara yang paling mudah dan cepat adalah melalui akar atau umbisinya. Tanaman ini memerlukan cahaya matahari terus yang banyak namun tidak tahan pada panas melampau.

MEDIUM TANAMAN
Medium tanaman bunga cenderawasih perlu dipastikan sentiasa lembap kerana ia merupakan tumbuhan yang memerlukan air banyak sepanjang tahun untuk tumbesaran optimum. Namun pastikan, medium tanaman tidak menakung air kerana ia akan melemaskan akar tanaman.

SIRAMAN
Untuk peringkat awal tanaman, pastikan siraman dilakukan secara kerap kerana ketika itu pertumbuhan akarnya berkembang cepat dan menjadi lebih matang.

CARA TANAM DALAM PASU
Tanaman ini juga sesuai ditanam di dalam pasu. Namun, ada beberapa perkara perlu diperhatikan antaranya ialah medium tanaman. Pastikan medium pemasuan yang digunakan mempunyai saliran dan pengudaraan baik setra kaya bahan organik.

Selain itu juga, untuk tanaman berpasu, Pemasuan semula perlu di lakukan sekurang-kurangnya setahun sekali bagi menggalakkan pertumbuhannya yang subur.

Untuk menggalakkan penghasilan bunga, bunga cendrawasih wajib diberi baja semburan atau “slow release”. Baja semburan perlu dilakukan sekurang-kurangnya 2 minggu sekali. Setelah tempoh 1 hingga 2 tahun, rumpun tanaman bunga cenderawasih ini perlu dipecah-pecahkan kepada kumpulan-kumpulan kecil. Ia bukan sekadar untuk tujuan pembiakkan, malah menggalakkan pertumbuhan bunga.